Stanari u Vojvode Stepe održali protest zbog mogućnosti da ostanu bez stanova koje su uredno isplatili (VIDEO) | Insajder\nStanari u Vojvode Stepe održali protest zbog mogućnosti da ostanu bez stanova koje su uredno isplatili (VIDEO)\nVlasnici stanova u Ulici Vojvode Stepe 105 u Beogradu održali su protest zbog toga što bi mogli da ostanu na ulici, jer im je investitor stavio zgradu pod hipoteku zbog bankarskog kredita, a zatim nije redovno izmirivao obaveze. Oni su uputili apel nadležnim državnim organima da se problem njihovih stanova konačno reši, kao i da oni ne mogu biti žrtva odnosa investitora i banke s obzirom na to da su, kako kažu, za hipoteku, saznali tek kad su već kupili stanove.\nNaime, firma "S.A.B. Estetik - Vojvode Stepe 105" čiji je vlasnik Stevan Buđić na ime projektnog finansiranja je od Prokredit banke 2012. godine za izgradnju zgrade uzela pozajmicu od 1,8 miliona evra. U vreme odobravanja zajma, u katastru je trebalo da se unese zabeležba da će banka uspostaviti hipoteku nad tim kvadratima. Međutim, zabeležbi nije bilo, a ni hipoteke sve do 2014.\nUprkos tome, investitor je stanove prodao, dok dug banci nije isplaćivao. Stanari za hipoteku saznaju tek kada katastarska služba Voždovac upisuje hipoteku na stanovima u zgradi u Ulici Vojvode Stepe 2014. godine.\nBuđićev SAB Travel u centru turističke afere\nOvih dana Vladan Buđić i njegova turistička agencija “Sab travel” su u centru turističke afere, jer je krivicom ove agencije, neplaćanjem obaveza prema saradnicima u Grčkoj, oko šest hiljada putnika ostalo bez letovanja, ali i bez novca.\nSpekuliše se i da u ovom slučaju ima i elemenata krivične odgovornosti, jer je početkom godine vlasnik ove turističke agencije osnovao još jednu, sličnog imena „S.A.B Travel Service”. Ta agencija takođe ima dozvolu Ministarstva za trgovinu turizam i telekomunikacije i polisu osiguranja od insolventnosti, ali ni jedan aranžman nije prodat preko nje, piše portal Kamatica.\nAdvokat koji zastupa stanare Dragoš Cukavac kaže za Insajder da je ključ za rešenje problema u odnosu investitora i banke, s obzirom na to da su stanari sve svoje obaveze i prema investitoru i prema državi izmirili. On tvdi da je problematično što je tužilačka istraga traje toliko dugo, iako je zakonski okvir šest meseci, kao i da su svi nadležni organi u ovom slučaju pasivni.\n„Znači, rešenje slučaja je na Procredit banci i njihovom odnosu sa investitorom Buđićem. Očekujem da se i NBS uključi u slučaj i ispita poslovanje Procredit banke i njen rad i funkcionisanje. I naravno, očekujem da tužilaštvo završi tužilačku istragu koja i dalje tapka u mestu, i gde su svi zakonski rokovi istekli“, kaže Cukavac za Insajder.\nOn smatra i da bi istraga trebalo da bude u nadležnosti Višeg tužilaštva, iako je teritorijalna nadležnost Drugog osnovnog tužilaštva.\nMaja Jovanović, koja je vlasnica parcele na kojoj je zgrada izgrađena, imala je ugovor sa investitorom da ustupi parcelu kako bi se izgradila zgrada, dok bi zauzvrat dobila dva stana. Ona smatra da su u celu priču umešani i Prokredit banka i investitor Stevan Buđić, ali i voždovački katastar.\n„Problem nastaje kada banka krajem 2016. šalje dopis da Stevan Buđić, pošto je to bilo projektno finansiranje izgradnje, nije vratio pozajmicu. Kako su istakli, zbog toga sada Prokredit banka zahteva da naplati svoja potraživanja preko nas zato što Stevan Buđić nije vratio tu pozajmicu koja iznosi oko dva miliona evra. Moje lično mišljenje je da je u celu ovu priču umešana i Procredit banka i investitor Stevan Buđić, ali i katastar. Takođe, svi kupci stanova su išli kod istog javnog beležnika i niko nije ukazao na to da npr. postoji hipoteka na zemljištu, a zatim na stanove“, ističe Jovanović.\nFoto: Insajder / Stanari u Vojvode Stepe održali protest zbog mogućnosti da ostanu bez stana koji su uredno isplatili\nDubravka Tadić, upravnica zgrade i vlasnica jednog stana, kaže da su, kako kažu, ovu prevaru saznali tek kada ih je nazvala banka. Prema njenim rečima, stanari su sve obaveze izmirili prema investitoru i državi, i ne bi trebalo da budu odgovorni za odnos između investitora i banke.\n„Investitor ima pravni odnos sa bankom, a ja kao kupac sa investitorom. Mi smo prema investitoru apsolutno čisti, prema svim državnim organima, izmirili smo svaku obavezu, i poresku i finansijsku, sve papire i dokumentaciju imamo i uredne su. Prosto, ne znamo u čemu je problem. Zašto se Procredit banka ne oglašava“, navodi ona za Insajder.\nVlasnik SAB Grupe Stevan Buđić čija je firma SAB Estetik bila investitor u ovom slučaju nije odgovarao danas na pozive Insajdera. Novinari Insajdera su poslali pitanja zvaničnim putem i Procredit banci, međutim, još uvek nismo dobili odgovore.


Jovanović: Odlukom Hrvatske kažnjena evropska Srbija - ПРАВДА И ПРАВО\nПочетна / Вести / Jovanović: Odlukom Hrvatske kažnjena evropska Srbija\nAna Markovic 14 децембра, 2016\tВести, ПОЛИТИКА Остави коментар 187 Прегледа\nLider Liberalno demokratske partije Čedomir Jovanović izjavio je da je odluka Hrvatske da blokira otvaranje Poglavlja 26 loša i da je time kažnjena evropska Srbija.\nBEOGRAD – Lider Liberalno demokratske partije Čedomir Jovanović izjavio je da je odluka Hrvatske da blokira otvaranje Poglavlja 26 loša i da je time kažnjena evropska Srbija.\nJovanović je, gostujući u emisiji „Otvoreno“ Hrvatske radio-televizije, ocenio da u komplikovanim geopolitičkim okolnostima niko razuman ne može reći da je nesporna evropska budućnost Srbije, te da je zbog toga odluka hrvatske vlade loša.\nNavodeći da „prava nikada nije dosta“ i da situacija sa stepenom ostvarenih prava manjina, pa i hrvatske manjine, u Srbiji nije idealna, Jovanović je istakao da svakako ima pozitivnih iskoraka.\n„Ta poglavlja se i otvaraju da bi se tokom tog procesa stvari menjale nabolje. Ovako smo dodatno antagonizovali hronično problematične, katastrofalne odnose i to je ono što me brine, jer je tom odlukom kažnjena evropska Srbija“, istakao je Jovanović.\nOn je ocenio da zbog toga srpska desnica slavi, a proruske snage i nacionalisti u tome vide šansu koja im se ipak neočekivano ukazala.\nJovanović je naveo da uvek ima razumevanja za Hrvatsku, kao i za sve srpske susede, te da smatra da je najpametnija politika ona koja nailazi na razumevanje onih na koje ste prvo upućeni.\n„Nadam se da će ipak predsednik Vlade i Vlada povući neke hrabrije poteze od onih koje su povlačili do sada. Konačno, valjda su završene te kampanje u kojima je i u Hrvatskoj kao i u Srbiji jedan od nezaobilaznih orijentira zapravo odnos prema Srbiji, odnosno odnos prema Hrvatskoj, i to je ono što je pogrešno“, naveo je lider LDP.\nOcenio je i da su Hrvatska i Srbija propustile neke šanse, da je prošlo dosta vremena i da nemaju pravo više ni na jednu grešku, te istakao da se nada da će ljudi koji vode Hrvatsku to razumeti.\nOn je naveo da je Beograd pod očiglednim pritiscima, među kojima su Rusija, problem Kosova i teška ekonomska situacija, te da sve to proizvodi atmosferu u kojoj se, kako je rekao, ne može pronaći mnogo toga dobrog.\n„Tako da bi manjak pritisaka i neka nova energija koja bi bila sposobna da prevaziđe te probleme, ne da ih zanemari, ali da ih prevaziđe i otvori perspektivu za njihovo rešavanje, bilo nešto što bi relaksiralno naše odnose. Nadam se da će do toga doći, verujem u to“, naveo je Jovanović.\nПретходна СРБИЈО ПОМОЗИ ОНИ СЕ БОРЕ ЗА ИДЕНТИТЕТДеветочлана породица Јелић живи без струје цео живот\nСледећа ГОСПОДАРИ СУДБИНЕ


NOKS - Instrument za transparentnost i povezivanje rada i obrazovanja - EU Delegacija u Srbiji\nNOKS – Instrument za transparentnost i povezivanje rada i obrazovanja\nBy Nebojsa objavljeno\t 16/12/2019 Vesti\nUsvajanjem Zakona o nacionalnom okviru kvalifikacija 2018. godine, Srbija je dobila pravni okvir za uvođenje reda u oblast kvalifikacija. O tome kako se uspostavlja sistem kvalifikacija i šta će to značiti za građane razgovaralo se na nacionalnoj konferenciji o NOKS-u, na kojoj su Ministarstvo prosvete i projekat „Razvoj integrisanog sistema nacionalnih kvalifikacija u Republici Srbiji“ predstavili sve što je do sada postignuto u oblasti razvoja Nacionalnog okvira kvalifikacija i najavili aktivnosti planirane za naredni period.\nŠef Delegacije Evropkse unije u Srbiji, ambasador Sem Fabrici, ukazao je na značaj uspostavljanja nacionalnog okvira kvalifikacija za razvoj savremenog i fleksibilnog sistema obrazovanja.\n„Srbija nastoji da standarizuje i poveže svoj sistem sa Evropskim okvirom, a EU prati rad institucija na dostizanju ovog ambicioznog plana. Vidimo konstantan napredak koji se ogleda u usvajanju zakona i prve korake u uspostavljanju okvira“, rekao je ambasador Sem Fabrici.\nKontinuitet i posvećenost svih uključenih institucija i aktera su značajne na ovom putu.\n„EU ostaje najveći partner Srbije na tom putu. Naš cilj je da približimo svet rada i svet obrazovanja – na taj način unapredimo kompetitivnost radne snage u Srbiji, a time unapredimo ekonomiju i kvalitet života građana“, zaključuje šef Delegacije EU u Srbiji.\nAko želimo da napredujemo moramo da reagujemo brzo, rekao je otvarajući konferenciju ministar prosvete, nauke i tehnološkog razvoja Mladen Šarčević. Pored napora uloženih u razvoj socijalnih, ekonomskih i drugih politika ključni odgovor na probleme nalazi se i u politici obrazovanja.\n„Nacionalni okvir kvalifikacija upravo predstavlja sponu između sveta rada i sveta obrazovanja, pa je implementacija NOKS-a utvrđena kao jedan od strateških prioriteta Vlade. Podrška Evropske unije nam je značajna i bez nje mnoge stvari u Srbiji ne bi bile iste – to nije samo finansijska pomoć, to je podrška za usvajanje standarda koji su nam neophodni, za ispunjavanje ciljeva i realizaciju strategija“, istakao je ministar Šarčević, najavljujući novu fazu rada tokom koje će sve što je doneto Zakonom biti implementirano intenzivnim tempom.\nPomalo komplikovan i apstraktan pojam okvira kvalifikacija građanima će postati jasniji uskoro, kada uz podršku Projekta „Razvoj integrisanog sistema nacionalnih kvalifikacija“, bude razvijen Registar kvalifikacija – elektronska platforma koja će omogućiti uvid u sve kvalifikacije koje se u Srbiji mogu steći kroz formalno obrazovanje. Popisane, razvrstane po nivoima i detaljno opisane kvalifikacije, omogućiće da svako može da odgovori na pitanja – šta je vaša kvalifikacija i koje poslove sa tom kvalifikacijom možete da radite? Okvir kvalifikacija ukazuje i na moguće putanje i načine prelaska sa jedne kvalifikacije na drugu (ukoliko neko poželi da promeni zanimanje) ili sa jednog nivoa kvalifikacije na drugi (ukoliko neko odluči da nastavi proces učenja u bilo kom trenutku u životu).\nKvalifikacije koje se smeštaju u nacionalni okvir, biće opisane na način koji predviđa Evropski okvir kvalifikacija, sa kojim će uskoro biti i povezane, što će omogućiti lakšu uporedivost nacionalnih sa kvalifikacijama drugih zemalja, a time i lakšu prenosivost kvalifikacija u druge sisteme.\nJoš jedna novina koju donosi uspostavljanje nacionalnog okvira kvalifikacija je mogućnost priznavanja neformalnog i informalnog učenja. Koncept koji će Ministarstvo i Projekat pilotirati početkom naredne godine predviđa mogućnost da se identifikuju, dokumentuju, procene i priznaju ishodi učenja stečeni kroz obuke, životno i radno iskustvo, i da se za tako priznate ishode učenja može dobiti sertifikat o stečenim kompetencijama ili diploma kojom se potvrđuje stečena kvalifikacija.\nInostrani eksperti, učesnici konferencije, preneli su svoja iskustva kada je reč o uspostavljanju nacionalnih sistema kvalifikacija. Prednosti su višestruke – od transparentnosti i mogućnosti upoređivanja i razumevanja različitih nacionalnih obrazovnih sistema, preko pomeranja fokusa na ishode učenja što doprinosi kvalitetu obrazovnih programa do uključivanja poslodavaca i socijalnih partnera koje je ključno za razvoj kvalifikacija usklađenih sa potrebama tržišta rada.\nProjekat „Razvoj integrisanog sistema nacionalnih kvalifikacija u Republici Srbiji“ vredan 1,38 miliona evra, koji finansira Evropska unija, pruža podršku Ministarstvu prosvete, nauke i tehnološkog razvoja za uspostavljanje nacionalnog okvira kvalifikacija, što će doprineti usklađivanju ponude obrazovanja i obuka sa potrebama tržišta rada. Projektom upravlja Ministarstvo finansija, Sektor za ugovaranje i finansiranje programa iz sredstava Evropske unije (CFCU). Projekat je započeo sa realizacijom februara 2019. godine i trajaće do februara 2021. godine.\nProjekat „Razvoj integrisanog sistema nacionalnih kvalifikacija u Republici Srbiji“ jedan je od projekata kojim Evropska unija, kao najveći donator u Srbiji, podržava modernizaciju sistema obrazovanja i usklađivanje sa standardima i praksama zemalja EU. Od 2003. godine, EU je u reformu obrazovanja u Srbiji uložila više od 100 miliona evra – za unapređenja predškolskog vaspitanja i obrazovanja, reformu srednjeg stručnog obrazovanja i obrazovanja odraslih, renoviranje i opremanje visokoškolskih ustanova, uvođenje državne mature, podršku inkluzivnom obrazovanju i dr.


REAKCIJE TIRANE NA HARADINAJEVU OSTAVKU: “Ponosan sam na Ramuša” | Ekspres.net\nVodeći političari u Albaniji, za sada sa izuzetkom premijera Edija Rame, povodom ostavke Ramuša Haradinaja ističu da su ubeđeni u njegovu nevinost i veličaju “uzvišenu žrtvu porodice Haradinaj na oltaru slobode”.\nAlbanski predsednik Ilir Meta ubeđen je u Haradinajevu nevinost i kaže da “ne postoji pritisak koji može da slomi državnika i nacionalnog heroja”, prenosi a1on.\n“Ponosan sam na Ramuša Haradinaja i ubeđen sam u njegovu nevinost. Od danas svi treba manje da spavamo, da brinemo više i snažnije da se ujedinimo sa Kosovom u našem regionu, kako ne bi doveli u pitanje mir, bezbednost i evropsku budućnost”, napisao je Meta na svom fejsbuk profilu.\nLider albanske opozicije, predsednik opozicione Demokratske partije Ljuljzim Baša, na tviteru je napisao da “niko i ništa ne može da skvrnavi uzvišenu žrtvu porodice Haradinaj na oltaru slobode”.\n“Ostavka premijera Ramuša Haradinaja je čin čoveka koji svoju otadžbinu stavlja ispred svega. Ramuš je uvek bio u službi Kosova, u najboljim, ali i u najgorim danima. Ramuš Haradinaj je Kosovo, slobodno Kosovo, nezavisno Kosovo, evropsko Kosovo. Niko i ništa ne može da ocrni kosovsku vojsku za slobodu i uzvišenu žrtvu porodice Haradinaj na olataru slobode”, napisao je Baša.\nZa bivšeg šefa albanske diplomatije Ditmira Bušatija, Haradinaj predstavlja “primer državnika za koga je Kosovo uvek ispred svega drugog”.\nBivši albanski predsednik Sali Beriša izrazio je ogromno poštovanje zbog čina i “pravog muškog koraka” Haradinaja, navodeći da snažno veruje u međunarodnu pravdu koja, kako navodi, do sada dva puta oslobodila Haradinaja od optužnice.\nTags albanijailir metakosovoramuš haradinaj\nHaradinaj: Greši onaj ko misli da se zeza sa mnom Ilir Meta sa Stoltenbergom: NATO je garant integriteta na Kosovu Edi Rama reagovao na pozive specijalnog suda, ali nije pominjao imena HARADINAJ: Šverceri pokušavali da vatrenim oružjem ometaju operaciju


Portugal, Južna Koreja, Zvezda i Mega za tron Superlige\nPORTUGALIJA – IZRAEL, 20.45(Fudbal, internacionalna prijateljska utakmica) kompletnu ponudu Kladionice Mozzart pogledajte na mozzartbet.ba\nOd keca na Portugalce, zbog aspiracija tima na Evropskom prvenstvu nema veće sigurice. Potrebna je pobjeda selekciji Fernanda Santoša pred start velike trke, a poslije prijateljskog remija s Crvenom furijom. Razijume se, Ronaldo i družina igraju u grupi smrti, jer s njima su Nemci i Francuzi, pa će prolaz kroz Grupu F, za njih biti primarni cilj. Izraelci su pred ovaj meč dobili Crnu Goru, ali slaba im vajda od takve motivacije pred ovakvim timom.\nSRI LANKA – JUŽNA KOREJA, 13.00 (Fudbal, Kvalifikacije za SP) kompletnu ponudu Kladionice Mozzart pogledajte na mozzartbet.ba\nNišta od fudbala Šri Lanke… U Grupi H imaju pet poraza, plus gol razliku od 2:18. Južna Koreja, kao lider će ih samljeti, jer njihova gol razlika od 15:0, govori svim jezicima da je ovdje pitanje pobjednika kvalitetom odlučeno. Sjetimo se da se posljednji put, još 2019. godine duel ovih ekipa okončao sa 8:0. Dakle, tipovanje na golove, možda uz pojačane prelaze za ovaj susret biće najinteresantnije što ponuda nudi.\nCRVENA ZVEZDA – MEGA, 20.00 (Košarka, Superliga Srbije, finale) kompletnu ponudu Kladionice Mozzart pogledajte na mozzartbet.ba\nKošarkaši Crvene Zvezde plasirali su se u finale ovogodišnje Superlige Srbije pošto su u polufinalnoj seriji savladali čačanski Borac sa 2-0. Nakon sigurne pobjede u petak 101:70, crveno-beli su opravdali ulogu favorita i u drugom meču koji je u nedjelju odigran u Čačku i slavili rezultatom 80:57 (19:8, 27:23, 15:13 i 19:13). Protiv Radonjićevih pulena igra Mega koja je već ispisala historiju izbacivanjem Partizana iz igre. Kada igraju protiv Zvezde, zna se ko je favorit.\nR. NADAL – D. SCHWARTZMAN, 13.35 (Tenis, Rolan Garos) kompletnu ponudu Kladionice Mozzart pogledajte na mozzartbet.ba\nU četvrtfinalu igra treći, protiv 10. reketa svijeta. Jasno, zna se da je Rafa Nadal favorit koji se 2020. baš na Rolan Garosu video sa Švarcmanom, i dobio ga u polufinalu sa 0:3. Prije toga, rival ga je dobio u Rimu iste godine. Imajući u vidu trenutnu Nadalovu formu, teško da Argentinac može do podviga u Parizu.\nN. ĐOKOVIĆ – M. BERRETTINI, 20.05 (Tenis, Rolan Garos) kompletnu ponudu Kladionice Mozzart pogledajte na mozzartbet.ba\nNole je toliko puta tokom karijere pokazao da je dugoprugaš i da ga ne plaši kada protivnik praktično pobjegne iz vidokruga u prvom dijelu trke. Na kraju, Nole uvijek pobjeđuje, što je demonstrirao na Musetiju, pa će Beretini biti pred bedemom koji realno nije prepreka s kojom bi lagodno mogao da se suoči deveti reket sveta. Uostalom, Nole ga je već jednom dobio, pa zna kako izgleda izaći s njim na teren.


Komandant NATO: Stabilno Kosovo od ključnog značaja za regionalnu stabilnost - Politika - Dnevni list Danas\nPočetna » Politika » Komandant NATO: Stabilno Kosovo od ključnog značaja za regionalnu stabilnost\nNovi komandant NATO združenih snaga u Napulju\nKomandant Komande združenih snaga NATO-a u Napulju admiral Robert Burk, u susret svojoj prvoj poseti Beogradu, kaže da su „NATO i Srbija bliski partneri“ i da je učešće srpskih oficira u multinacionalnim mirovnim misijama zajednički uspeh.\n3Piše: Cfsp.rs 19. januara 2021. 08.39 Izmenjeno: 11.34\nU ekskluzivnom intervjuu za portal Saveta za strateške politike, cfsp.rs, admiral je naveo da je „Srbija sused, pouzdan i cenjen partner, koji pomaže da promovišemo mir i bezbednost u regionu“ i naglasio da „partnerstvo između NATO i Srbije traje već dugo, od 2006, kad je Srbija pristupila Partnerstvu za mir“.\nBurk u prvoj poseti da bolje stekne utisak o regionu\nU svojoj prvoj poseti regionu Zapadnog Balkana, tokom koje će posetiti KFOR u Prištini, Sarajevo i Beograd, admiral Burk rekao je da je došao kako bi bolje stekao utisak o regionu jer su stabilnost i bezbednost Zapadnog Balkana važne za NATO.\n„Uvek tražimo načine da dalje osnažimo naše partnerstvo, našu dobro uspostavljenu saradnju u kojoj NATO kontinuirano pruža podršku vojnim reformama i izgradnji sposobnosti, i da zajedničkim naporima obezbedimo mirno i sigurno okruženje za sve, što je preduslov za prosperitet“.\nStabilno Kosovo od ključnog značaja za regionalnu stabilnost i bezbednost Admiral Burk navodi da misija KFOR na Kosovu, u mandatu UN, ostaje nepromenjena i da je „stabilno Kosovo od ključnog značaja za stabilnost u regionu i našu bezbednost“.\n„Već duže od dve decenije, mir i stabilnost na Kosovu su prioritet za NATO. I dalje se staramo da okruženje bude sigurno i bezbedno i da svim zajednicama na Kosovu bude garantovana sloboda kretanja, za dobrobit svih ljudi na Kosovu. Alijansa takođe nastavlja da podržava dijalog između Beograda i Prištine pod okriljem EU, kao jedini put ka trajnom rešenju ovog pitanja“, kaže komandant Komande združenih snaga NATO-a u Napulju.\nPostoje direktni kanali komunikacije sa načelnikom generalštaba Vojske Srbije\nGovoreći o saradnji sa Vojskom Srbije, Burk kaže da je KFOR uspostavio odličan dijalog sa srpskim sagovornicima i da postoje direktni kanali komunikacije sa načelnikom Generalštaba Vojske Srbije, generalom Milanom Mojsilovićem, što je „pomoglo da se obezbedi obostrano razumevanje, izbegavaju konflikti i smiruju tenzije“.\nNATO pomogao Srbiji i BiH u borbi protiv korone\nO izazovima prouzrokovanim pandemijom COVID-19 kaže da je izazov bez presedana za sve naše države i da nastavlja da ima jak uticaj na naše narode i privrede, a da je NATO učestvovao u pružanju podrške civilnom odgovoru na ovu krizu.\n„Tokom prve polovine godine, vojne snage iz čitave Alijanse su izvršile preko 350 letova širom sveta kako bi transportovale medicinsko osoblje i više od 1.000 tona opreme. Takođe su pomogle na uspostavljanju skoro 100 poljskih bolnica sa više od 25.000 kreveta. Saveznici NATO-a stoje solidarno i pomažu jedni drugima. Međutim, oni su takođe isporučili pomoć i našim partnerima, među kojima su Srbija i Bosna i Hercegovina“, rekao je admiral za portal Cfsp.rs.\nKosovo, NATO, Robert Burk\nBen Hodžis: NATO intervencijom zaustavljeno etničko čišćenje\nAlbanija dobila vojno pojačanje od SAD\n19. januara 2021. u 17.27\n20. januara 2021. u 00.10\nDok je Kosovo van Srbije i dok je živa njihova ideja o velik8j Albaniji nema stabilnosti, ali to i jeste vaš pravi cilj.\n20. januara 2021. u 19.50\nBilo bi dobro da se pokupite i odete sa srpskog Kosova vi koji ste počinili najveće zločine nad srpskim čovečanstvo, djecu ste ubijali obdaništa škole bolnice mostove željezničke vozove Pune djece ste bombardirali otrovali celu srbiju sa osiromašenim uraniumom nerođenu decu ste otrvali rađaju se deca sa naj težim bolestima, vi nato ste najveći teroristi sveta sramote nemate neboitese nikoga jeste bili tada naj jači sada je vaše prošlo i sa vama nebi trebo noko da pregovara.


Neđo Ikonić, osumnjičeni za genocid u Srebrenici, izručen iz SAD-a bh. pravo - Kozarac.ba\nKako javlja Dnevni Avaz, Neđo Ikonić (1964), osumnjičen da je počinio krivično djelo genocid, za kojim je bila raspisana međunarodna potjernica, izručen je danas iz Sjedinjenih Američkih Država pravosuđu Bosne i Hercegovine, izjavio je glasnogovornik Tužiteljstva BiH Boris Grubešić.\nBio je jedan od komandira čete u Specijalnoj brigadi policije “Centar Jahorina” Ministarstva unutrašnjih poslova Republike Srpske.\nIkonić je 1995. godine komandovao jedinicom policije koja je djelovala uz Vojsku Republike Srpske kao obezbjeđenje na putevima oko Srebrenice.\nNa Međunarodnom aerodromu Sarajevo službenici Državne agencije za istrage i zaštitu (SIPA) danas su lišili slobode Ikonića zbog postojanja osnovane sumnje da je počinio krivično djelo genocid.\nIkonić, za kojim je Sud BiH raspisao međunarodnu potjernicu 30. decembra 2008. godine, lišen je slobode po naredbi Tužilaštva BiH, a u saradnji s policijskim službenicima Granične policije BiH, saopćeno je iz SIPA-e.\nNakon kriminalističke obrade bit će predat sudiji za prethodni postupak Suda BiH.


Japanski kralj ribe kupio tunu za 3.1 milion dolara - Lux Life luksuzni portal: Moda, Stil, Trendovi, Kolekcije 2019/2020...\nIpak, nismo znali da njihova opsesija ovom ribom može dovesti do trošenja miliona na nabavljanje jednog komada ovog morskog specijaliteta. Ali, uprkos našem neznanju, tokom skoro održane aukcije, japanski tajkun kupio je retku i gigantsku plavorepu tunu, po ceni od 3.1 milion dolara.\nOvu ribu je kupio samoproglašeni japanski “Kralj Tune” i vlasnik suši restorana, Kijoši Kimura, koji je takođe oborio i rethodni rekord za najskuplje prodatu tunu, kada je za nju platio 155 miliona jena 2013.godine.\nPlavorepa tuna bila je teška 278 kilograma i prodata je kao deo novogodišnje aukcije na tokijskoj Toyosu ribljoj pijaci. Ona je navodno upecana nadomak japanske Aomori prefecture i smatra se jednom od varijanti najboljeg kvaliteta svoje vrste.\nKomentarišući ovu prodaju, Kimura, koji je takođe predsednik suši restoranskog lansa Sushi-Zanmai, rekao je: “Očekivao sam da će njena cena biti oko 30 do 50 miliona jena (277.000 – 460.000 dolara) ili maksimalno 60 miliona jena (553.000 dolara), ali ona je na kraju ispala pet puta skuplja!”.\nOn je dalje dodao da “tuna izgleda veoma ukusno jer je krupna i deluje sveže. To je dobra tuna, ali mislim da sam potrošio previše novca”. Pa, može se reći da je 3.1 milion dolara previše za jedan komad ribe.\nnajskuplja tuna na svetu\nPROČITAJTE SLEDEĆI TEKST: Hennessey predstavio fensi torbe i setove za fanove


Dnevni horoskop za 23. MAJ: Biku su potrebne velike promene, Ribe uzivaju u danu! - Stranica 2 od 2 -\nDnevni horoskop za 23. MAJ: Biku su potrebne velike promene, Ribe uzivaju u danu!\nOn: 22 svibnja, 2020 22 svibnja, 2020 By: Pleomax993\nDrage vage, prvo sto bi vi trebale da ucinite jeste da razmislite o promeni zaposlenja, jer obavljate posao koji vam ne odgovara. A sem toga vi bi trebale da povedete racuna o tome kome govorite vazne stvari o vama, jer vi imate veliko poverenje u neke osobe koje ne zasluzuju vase poverenje.\nDrage skorpije, nisu retke situacije u poslednje vreme u kojima vi pokazujete i preteranu kolicinu ponosa. Vi u nekim situacijama ne zelite da predjete preko obicnih sitnica, a naravno da zbog toga imate jako mnogo problema sa vasim dragim osobama.\nDragi strelci, tokom celog dana ce vam polozaj planeta savrseno odgovarati i zbog toga cete imati osecaj da se mozete izboriti za sve ono do cega vam je stalo. Pred vama je dan koga ce obeleziti zaista brojna prelepa desavanja koja ce vam biti od velikog znacaja.\nDragi jarcevi, vama ce se lepa prilika pruziti tokom narednog perioda, a ta prilika vas ocekuje na planu ljubavi. Naime, vama ce se pruziti prilika da zapocnete vezu sa osobom koja vam se vec dugo vremena dopada. Zapravo ce vam ta osoba sa nekim postupcima jasno staviti do znanja da vas zeli kraj sebe.\nDrage vodolije, vas partner preteruje sa svojom ljubomorom. Ocigledno da vas partner nema dovoljno poverenja u vas, a zbog toga on obraca mnogo paznje na svaki vas postupak. Krajnje je vreme da vi razgovarate sa voljenom osobom i da je pokusate urazumiti.\nDrage ribe, vas ce tokom celog dana pratiti sreca zvezda, a takodje cete biti i pod zastitom zvezda. Upravo zbog toga vas danas ocekuju samo brojna lepa desavanja u kojima cete uzivati. Pred vama je zaista jedan od lepsih dana u poslednje vreme tokom kojeg nista nece moci da vam pokvari raspolozenje.


Republikanci odbacili Trampov predlog za odlaganje izbora - Izazov\nRepublikanci odbacili Trampov predlog za odlaganje izbora\nRadio-televizija Srbije 31. jula 2020. 09:22\nLider Republikanaca u Senatu Mič Mekonel i lider te partije u Predstavničkom domu Kevin Mekarti nisu saglasni sa Trampovim predlogom. Oni kažu da šef države nema ovlašćenja da to uradi, jer odlaganje izbora mora da odobri Kongres.\nTrampovu ideju odmah su odbacili i demokratski kongresmeni, prenosi Rojters.\nKritičari ističu da je reč o pokušaju skretanja pažnje sa pogubnih ekonomskih vesti, a neki pravni stručnjaci upozorili su da bi ovakve Trampove ideje mogle potkopati poverenje njegovih pristalica u izborni proces.\nTramp je predložio odlaganje predstojećih predsedničkih izbora kako bi ljudi mogli bezbedno da glasaju. Tvrdi da će glasanje poštom dovesti do lažnih rezultata.


Milanka Kostić predložena za novu članicu Gradskog veća zaduženu za kulturu i obrazovanje\nČlan Gradskog veća Miloš Nikolić, koji je bio zadužen za oblast kulture i obrazovanja, podneo je Skupštini grada Subotice pismenu ostavku na tu funkciju 25. marta, budući da ga je Vlada Vojvodine imenovala za direktora Narodnog pozorišta.\nNa njegovo mesto, a na predlog gradonačelnika Stevana Bakića, biće imenovana Milanka Kostić, ukoliko prethodno lokalni odbornici i odbornice izglasaju ovu kadrovsku promenu, na sednici koja treba da bude održana 1. aprila.\nMilanka Kostić je diplomirani menadžer, što je zvanje koje je stekla na beogradskom Univerzitetu “Union – Nikola Telsa”. Na novu funkciju prelazi iz Fondacije za omladinsku kulturu i stvaralaštvo “Danilo Kiš”, u kojoj je bila zaposlena kao rukovodilac od 2014. godine.\nPrethodno je dugi niz godina, od 1993. do 2014, radila kao novinarka, autorka emisija, voditeljka i prezenterka, te urednica u više različitih medija, a prvo zaposlenje joj je bilo u Javnom preduzeću “Dimničar”, na mestu hemijskog tehničara, od 1989. do 1992. godine.\nMilanka Kostić Miloš Nikolić Narodno pozorište - Narodno kazalište - Népszínház Skupština Grada Subotice Stevan Bakić\nUpišite tekst * × one = two


LIFFE - za filmske sladokusce\nPočetna/KATEDRA/LIFFE – za filmske sladokusce\nLIFFE – za filmske sladokusce\nSana Life 5. septembra 2018.\tKATEDRA, MANIFESTACIJE, UMETNOST, ZANIMLJIVOSTI Ostavite komentar\nLeskovčani će imati prilike da od 18. do 22. septembra pogledaju čak 15 takmičarskih filmova na 11. internacionalnom festivalu filmske režije – LIFFE.\nU okviru glavnog takmičarskog programa publika će imati priliku da pogleda dugometražne igrane filmove iz Srbije i regiona.\n“Leskovac je ponovo domaćin prestižnog festivala koji okuplja filmske režisere sa prostora bivše Jugoslavije, izjavila je direktorka leskovačkog Kulturnog centra, Sonja Conić.\nPremijerni takmičarski program čine filmovi koji po izboru selektora festivala Milana D. Špičeka i umetničkog direktora Darka Bajića predstavljaju najbolji presek najnovije regionalne filmske produkcije.\n“Mi kao članovi žirija smo izuzetno ponosni što smo deo ovog festivala. Ono što je možda najvažnije za ovaj festival jeste to što smo uspeli da dođemo do filmova koji su dobitnici nagrada na nacionalnim festivalima. Leskovački filmski festival je dobio svoje mesto ne samo u regionu, nego i šire, kaže umetnički direktor Darko Bajić.\nPored bogatog premijernog takmičarskog programa, u konkurenciji za nagrade naći će se i srpski filmovi “Južni Vetar”, reditelja Miloša Avramovića, koji će i otvoriti festival, “Ederlezi Rising”, Lazara Bodrože, “Izgrednici”, Dejana Zečevića i “Banditi u potrazi za mamom” u režiji Koste Ristića, kao i već prikazivani slovenački film “Osnove ubijanja”, Jana Cvitkoviča i “Comic Sanc” hrvatskog reditelja Nevia Marasovića.\n“Za relativno kratko vreme koliko se održava – 10 godina, krupnim koracima ovaj festival se kreće i ide ka tome da dostigne ostale prestižne festivale koji postoje na prostoru Srbije i bivše Jugoslavije, dodala je Sonja Conić.\nU okviru studentskog festivalskog programa, svake večeri od 23h, u bioskopu leskovačkog kulturnog centra biće prikazivani filmovi studenata iz Srbije, Hrvatske, Bosne i Hercegovine, Makedonije, Crne Gore i Slovenije.\n“I ove godine filmovi su iz najjacih akademija u regionu. Imamo selekciju od nekih desetak filmova koji će de boriti za tri nagrade. Selekcija je jaka, to su uglavnom studenti završnih godina, treće i četvrte i ja mislim da će publika u Leskovcu imati šta da vidi, najavljuje scenarista i pisac Kosta Pesevski inace dobitnik nagrade “Slobodan Selenić”.\nOznakeBajić Darko Leskovac LIFFE Milan Špiček\nPrethodni PARTIBREJKERS posle dve godine u subotu u Nišu!\nSledeći Niški humanitarac objavio svoju autobiografiju „I siromašni imaju san“


PREDSTAVLJAMO Mini solari – investicija koja se isplati | Energetski portal Srbije\nPREDSTAVLJAMO Mini solari – investicija koja se isplati\n20.11. 2014 Predstavljamo\nU utorak 18. novembra ProCredit banka je održala seminar za svoje klijente na temu: „Potencijal u mini solarima“, u nameri da se ovim putem predstavi investiranje u mini solarne elektrane, odnosno da se predstave mogućnosti postavljanja solarnih panela na krovove poslovnih i privatnih objekata, kako bi firme unapredile svoje poslovanje i postale energetski autonomnije.\nSeminar je zaokružen predstavljanjem institucionalne podrške ProCredit banke ka ovakvim investicijama u vidu finansiranja, predstavljanjem partnera – kompanije Energize, koja prodaje opremu za mini solare i kompanije Solaris Energy, vlasnika najveće solarne elektrane u Srbiji kapaciteta od 2MW, finansirane kroz kreditnu liniju ProCredit banke.\nRazlog organizovanja ovakvog seminara leži u tome što su zahtevi za solarnim sistemima sve češći, budući da sve više investitora uviđa da su solarni sistemi u Srbiji svakako isplativi na objektima sa velikom potrošnjom energije. Činjenica koja dodatno potvrđuje solarni potencijal naše zemlje jeste da je energetski potencijal sunčevog zračenja u Srbiji za oko 30% viši nego u Srednjoj Evropi i intenzitet sunčeve radijacije je među najvećima u Evropi. U cilju poređenja, prosečna vrednost globalnog zračenja za teritoriju Nemačke iznosi oko 1000 kWh/m2 , dok je za Srbiju ta vrednost između 1.500 i 2.200 godišnje, u zavisnost od lokacije. Solaris Energy je firma osnovana kao nosilac investicije jedne od prvih solarnih elektrana u Srbiji.\nUčesnici seminara su imali priliku da se upoznaju sa prezentacijom firme Solaris Energy, gde je prikazan način kako su znanje i stručnost implementirani u razvoj jednog ovakvog projekta, energija i vizija, koje je rezultiralo izgradnjom solarne elektrane. Pored korišćenja najmodernijih satelitskih snimaka i praćenja mapa radijacije sunca, bila je uključena i specifičnost mikro klime koja je detaljno praćena uz korišćenje zvaničnih statističkih podataka i istorijskih činjenica.\nOvaj seminar je prikazao kako zajedničkim snagama finansijera, konsultanata i dobavljača kvalitetne opreme, može da se pruži adekvatna podrška privredi.


“Maestral”: Mjere pritvora za sedam lica – mojKontakt portal – Radio Televizija Kontakt\n“Maestral”: Mjere pritvora za sedam lica\nAkciju su realizovale policijske agencije iz Republike Srpske i Federacije BiH, pod nadzorom Tužilaštva BiH.\nMjera pritvora predložena je zbog postojanja opasnosti od bjekstva osumnjičenih, među kojima ima i državljana Crne Gore, kao i opasnosti da bi boravkom na slobodi mogli ometati istragu, prikrivati dokaze ili uticati na svjedoke ili saučesnike, te opasnosti da bi boravkom na slobodi mogli ponovo počiniti kazneno djelo.\nZa šest osumnjičenih biće predložene mjere zabrane koje predviđaju zabranu napuštanja mjesta boravka, zabranu sastajanja sa svjedocima i osumnjičenim u predmetu, kao i periodično javljanje u nadležnu policijsku upravu.\nTužilaštvo BiH saopštilo je da nastavlja intenzivnu istragu u ovom predmetu u pravcu podizanja optužnice.\nPrilikom realizacije akcije “Maestral”, ostvarena je značajna međunarodna saradnja sa policijom i pravosuđem Crne Gore i Austrije, što pokazuje odlučnost Tužilaštva BiH i policijskih agencija BiH, da se suprotstave međunarodnim organizovanim kriminalnim grupama koje vrše krijumčarenje velikih količina narkotika.\nPripadnici MUP-a Srpske su, u saradnji sa policijom kantonalnih MUP-ova u FBiH, u akciji “Maestral” zaplijenili oko 67,5 kilograma skanka i uhapsili 13 državljana BiH i Crne Gore.\nZaplijenjena količina skanka, na ilegalnom narko-tržištu predstavljala bi oko 67.000 pojedinačnih doza, te dostiže cijenu od nekoliko stotina hiljada KM.\nPredsjedništvo RVI: Predstavnici Srpske da se povuku iz institucija BiH


GOTOVO, OVAKVOJ BIH SPASA NEMA: Banjaluka jasna, nikom neće dozvoliti da se igra sudbinom Srba! - Naša Borba\nGOTOVO, OVAKVOJ BIH SPASA NEMA: Banjaluka jasna, nikom neće dozvoliti da se igra sudbinom Srba!\nPoslanici su sa 70 glasova za i dva protiv usvojili su sledećih osam zaključaka povodom rada Ustavnog suda BiH.\nNarodna skupština Republike Srpske potvrđuje privrženost Republike Srpske Opštem okvirnom sporazumu za mir u BiH, posebno izvornom tekstu Ustava BiH kao Aneksa 4.\nNarodna skupština Republike Srpske obavezuje predstavnike Republike Srpske u institucijama BiH da predlože u Parlamentarnoj skupštini BiH usvajanje Zakona o prestanku mandata stranih sudija i izboru domaćih sudija u Ustavnom sudu BiH.\nNarodna skupština Republike Srpske zadužuje Vladu Republike Srpske da nastavi ranije započete pregovore sa Vladom Federacije BiH sa ciljem definisanja granične linije između Republike Srpske i Federacije BiH, a u skladu sa Aneksom 2 Opšteg okvirnog sporazuma za mir u BiH.\nNarodna skupština Republike Srpske obavezuje predstavnike Republike Srpske u institucijama BiH da obustave donošenje bilo kakvih odluka u organima BiH do usvajanja Zakona o prestanku mandata stranih sudija i izboru domaćih sudija u Ustavnom sudu BiH i njegovog stupanja na snagu.\nNarodna skupština Republike Srpske naglašava da je Republika Srpska strana potpisnica svih aneksa Opšteg okvirnog sporazuma za mir u BiH, samim tim i Aneksa 4 koji je Ustav BiH.\nNarodna skupština Republike Srpske potvrđuje da su visoki predstavnici i Ustavni sud BiH kršili Dejtonski sporazum i Ustav BiH i na taj način izmenili politički sistem suprotno Opštem okvirnom sporazumu za mir u BiH, a koji je ugovor međunarodnopravnog karaktera.\nNarodna skupština Republike Srpske traži da predstavnici Republike Srpske u zajedničkim organima BiH obaveste Narodnu skupštinu o provođenju ovih zaključaka u roku od 60 dana.\nPosebna sednica zakazana je zbog krize nastale u BiH usled spornih odluka Ustavnog suda BiH. Parlamentu su se obratili predsednica Republike Srpske Željka Cvijanović, srpski član Predsedništva BiH Milorad Dodik, premijer RS Radovan Višković, predstavnici parlamentarnih klubova.\nPrethodni tekstDVE PRIČE O STRADANjIMA DECE 1992: Mi Mehmedaliju spasli, oni našeg Slobu preklali\nSledeći tekstUKRAJINSKA PRAVOSLAVNA CRKVA: Ukrajinci, učite od Crnogoraca


BalkanMagazin :: U SAD epidemija se ponovo širi\nčetvrtak, 30. jul 2020 08:19\nPosle poboljšanja krajem proleća epidemija se u SAD počela ponovo pogoršavati krajem juna\n(Morisvil, 28.07.2020 - američki predsednik Donald Tramp u obilasku Bioprocesnog inovacionog centra u sedištu Fudžifim Diosint Biotehnolodžis u Morisvilu, Severna Karolina (Fujifilm Diosynth Biotechnologies): Donald Trump, Martin Meeson)\nU SAD je prekjuče umrlo od korona virusa 1.592 ljudi, javlja AFP, pozivajući se na podatke Univerziteta Džonsa (Johns) Hopkinsa (JHU). Poslednji put ovako visok broj mrtvih je bio pre dva i po meseca.\nEpidemija prema ovim podacima, kao da ponovo dobija na snazi u ovoj zemlji u kojoj je dosad od ovog virusa umrlo najviše ljudi. Istovremeno, tojest u toku poslednjih 24 sata, registrovano je u ovoj zemlji oko 60 hiljada novozaraženih ljudi od ovog virusa.\nPosle poboljšanja krajem proleća epidemija se u SAD počela ponovo pogoršavati krajem juna, i to, pre svega u južnom i zapadnom delu zemlje. U protekle dve sedmice aameričke zdravstvene vlasti su registrovale gotovo svakodnevno po 60 hiljada novozaraženih ljudi, a u protekla tri dana bilo ih je i preko 70 hiljada dnevno.\nU svakom od četiri poslednja dana tokom prošle sedmice registrovano je dnevno preko hiljadu mrtvih, a onda je njihov broj počeo naglo da se povećava ove sedmice.


Radio JAT - ŽELJKO JOKSIMOVIĆ ODUŠEVIO TURKE: Srce je htelo da mi iskoči!\nŽELJKO JOKSIMOVIĆ ODUŠEVIO TURKE: Srce je htelo da mi iskoči!\nMaestralno veče sa potpisom Željka Joksimovića u prepunoj dvorani prestižnog dvorane Zorlu u Istanbulu i novi veliki uspeh srpskog kompozitora i muzičkog maestra.\nSvetska premijera projekta "Balkan bazar" Željka Joksimovića doživelaje ovacije i ispunila i najsmelija očekivanja uglednih gostiju upublici, autora i njegovog Ad Hok Orkestra. Joksimović je još jednom potvrdio epitet kompozitorske mega zvezde u Evropi i to baš u gradu gde se Stari kontinet dodiruje sa azijskim. Rapsodija različitih zvukova sa Balkana u kombinaciji sa Željkovim dobro poznatim kompozicijama, kao i filmskom i pozorišnom muzikom u novim aranžmanimao stavila je prisutne bez daha. Tražio se bis više posle dva, aplauz dugo nije mogao da stane...\n"Hvala svima, mislim da sam jedan od najsrećnijih ljudi na svetu u ovom trenutku", izjavio je Joksimović odmah posle koncerta.\n"Dugo sam ovo sanjao i taj san je postao najzad java. Verujem da su svi uživali i nadam se da će i publika u Srbiji uskoro čuti ovu baštu balkanskih zvukova u posebnom pakovanju".\nKoncert u trajanju od dva sata bez pauze počeo je i završio se sačuvenom pesmom "Lane moje" sa kojom je Željko upravo u Istanbulu pretačno 10 godina osvojio drugo mesto na Pesmi Evrovizije. U novim aranžmanima nizale su se tradicionalna muzika, evrovizijske i druge Željkove kompozicije, potom pesme Jelene Tomasević.\nSpecijalna gošća na koncertu bila je Emina Jahović Sandal koja je nakoncertu bila zajedno sa suprugom Mustafom i bratom Mirsadom. U publici je bila i Željkova supruga Jovana Jankovic kao i praktičnoceo turski diplomatski kor. Konzul u ambasadi Srbije gospodin Zoran Stanković, konzul Bosne i Hercegovine kao i Ataše za kulturu u ambasadi Holandije u Turskoj čestitali su Joksimovicu u bek stejdžu.


Danska – Nova COVID pravila – Vanjskotrgovinska komora BiH\nVanjskotrgovinska/Spoljnotrgovinska komora Bosne i Hercegovine obavještava da je Parlament Danske usvojio novi zakon koji poslodavcima daje pravo da od zaposlenih zahtijevaju pokazivanje Covid sertifikata ili da se testiraju na Covid-19 i da objave rezultate. Zakon će stupiti na snagu sutra, 26. novembra 2021. godine.\nUsvajanjem ovog novog zakona, poslodavcu je dozvoljeno da zahtijeva od zaposlenog da pokaže Covid sertifikat sve dok je Covid-19 kategorisan kao kritična bolest za zajednicu. Ako poslodavac želi da iskoristi ovu opciju, zaposleni moraju biti prethodno pismeno obaviješteni.\nKompanijama je takođe zakonski dozvoljeno da zahtijevaju Covid sertifikat od posjetilaca. Za vozače u teretnom saobraćaju to znači da se od njih može tražiti da dokažu imunitet, obavljenu vakcinaciju ili negativan test na COVID-19. Negativan test važi 48 sati za antigensko testiranje i 72 sata za PCR testiranje.\nPreporučuje se kontaktiranje danskih partnera radi provjere da li koriste mogućnost zahtjevanja Covid sertifikata na uvid.


(VIDEO)Svedočenje Srpkinje : “Ambasada Francuske nam juče rekla da možemo a danas nas nisu pustili u avion za Pariz”\nTotalno konfuzna situacija na štetu, razočarenje i nezadovoljstvo srpskih državljana koji su hteli danas letom iz Beograda da doputuju u Pariz. Naime, iako je zvanična odluka Evropske unije i Šengen prostora da se dozvoli ulazak državljanima petnaest zemalja, uključujući i Srbiju, od juče, veliki šok je usledio danas na beogradskom aerodromu. Putnicima koji nisu imali državljanstvo Francuske, boravišnu dozvolu ili vizu nije im bilo dopušteno da uđu u avion uz obrazloženje da još uvek nema zvaničnog dopisa iz Francuske. Mi smo kontaktirali Ambasadu Francuske u Beogradu i rečeno nam je da još uvek nemaju zvaničnu odluku iz Pariza i da će svi biti blagovremeno obavešteni. Podsetimo da su Nemačka i Austrija juče doneli odluke i da ovakvih neprijatnosti nije bilo.\nVesna Kuzmanović je jedna od putnica kojoj nije bilo dozvoljeno da uđe u avion i evo šta nam je ona rekla.\nTagovi: aerodorm - Beograd - Pariz


Neophodna snažnija privredna saradnja zemalja nemačkog govornog područja i jugoistočne Evrope | Biznis.rs\n18.5.2022 12:50 Autor: Stanislav Stanišić 2\nFoto: Konferencija "Strateški ekonomski razgovori" (TPA Group)\n„Fokus ovogodišnjeg okupljanja je bio na ekonomskim odnosima između jugoistočne Evrope i zemalja nemačkog govornog područja pod naslovom ‘SEE & DACH Regioni se približavaju...\n„Fokus ovogodišnjeg okupljanja je bio na ekonomskim odnosima između jugoistočne Evrope i zemalja nemačkog govornog područja pod naslovom ‘SEE & DACH Regioni se približavaju zajedno‘. U jugoistočnoj Evropi ogroman je broj kompanija sa nemačkog govornog područja koje posluju već decenijama i predstavljaju najveći skup investitora kako po broju projekata, tako i po obimu investicija“, kaže za Biznis.rs rukovodeći partner TPA Srbija Bojan Žepinić povodom nedavno održane konferencije „Strateški ekonomski razgovori“.\nOrganizatori konferencije bili su nevladino poslovno udruženje SEEBDN – Mreža za razvoj poslovanja jugoistočne Evrope, sa sedištem u Beču i TPA Group, jedna od vodećih austrijskih kompanija za poresko savetovanje.\nŽepinić navodi da su osnovne vodilje koje su implicirale održavanje ove konferencije približavanje regiona, strateške teme, predstavljanje investicionih i tržišnih trendova u jugoistočnoj Evropi i promocija novih privrednih mogućnosti.\n„Aktuelnost pitanja ekonomske situacije i globalnih izazova iniciralo je novo okupljanje istaknutih donosioca odluka iz privrede i politike, preduzetnika, rukovodioca, visokih predstavnika odabranih interesnih grupa iz privrede i privrednih komora, stručnjaka iz različitih privrednih sektora iz jugoistočne Evrope i nemačkog govornog područja. Intenzivna spoljnotrgovinska saradnja sa zemljama DACH (tri centralnoevropske zemlje Nemačka (D), Austrija (A) i Švajcarska (CH)) i SEE regiona dodatno ukazuje na važnost razmene informacija, kako bi potencijali ove važne saradnje bili na najbolji način iskorišćeni i u narednom periodu. Vrlo je značajno da se podstaknu razgovori o trendovima, problemima, rešenjima i raznolikosti poslovnih mogućnosti u nestabilnim vremenima„, prenosi Žepinić.\n„Smatramo da je naša misija da izgradimo mostove između regiona DACH i jugoistočne Evrope i da ujedinimo ljude u poslovnom okruženju. Zbog toga sam posebno ponosan što smo ove godine uspeli da ugostimo još više visokih gostiju u ovom jedinstvenom formatu nego prošle godine“, rekao je komentarišući skup partner i član Upravnog odbora TPA Group Tomas Haneder (Thomas Haneder).\nFoto: Učesnici konferencije „Strateški ekonomski razgovori“ (TPA Group)\nKako ističe Žepinić, poruka učesnika sa ovogodišnjeg skupa bi mogla biti i da je ova svetska kriza možda neka vrsta nove šanse, koju bi sada trebalo da dobri i smeli privrednici iskoriste.\n„Kroz svoje kapacitete u regionu i Evropi, ali i sam događaj ‘Strateški ekonomski razgovori’, TPA Group kreira ambijent koji treba da ukaže na ključne šanse i potencijale“, navodi naš sagovornik.\nOn kaže da posebno raduje što iskustvo ukazuje na brojne konkretizacije saradnje kroz umrežavanje na ovom događaju, ali i ukazuje na odgovornost da se svake naredne godine ponudi dodatna vrednost za učesnike.\n„Iskustveno, razmene mišljenja i informacija među privrednicima, političarima i ekspertima iz raznih ekonomskih oblasti uvek donose nove trendove i ideje koje, ako se na pravi način usmere ka privrednicima i donosiocima odluka, postaju moćno oružje razvoja i pokretač privrednih mogućnosti i saradnje. Usled sve veće kompleksnosti biznisa, fokusa na operacije i targete, donosiocima odluka ne ostaje puno vremena za praćenje poslovnih događaja. Sa respektabilnim učesnicima i dobrim sadržajem kreirali smo poverenje na osnovu kog većina učesnika naš format posećuje svake godine“, objašnjava Žepinić.\nManifestacija „Strateški ekonomski razgovori” je godišnji poslovni događaj koji se održava već nekoliko godina zaredom, tako da ovaj već ima svoju tradiciju.\n„Sudeći po ambicijama koje imamo za naredne godine, siguran sam da će ovaj događaj sve više privlačiti pažnju ključnih učesnika DACH i SEE regiona, a mi ćemo nastaviti da delimo naša znanja, ekspertizu i intelektualni kapital, ali i da budemo pouzdan partner na putu saradnje ovih regiona“, zaključuje Žepinić.\nKONFERENCIJA SARADNJA ZAPADNI BALKAN\n(VIDEO) Najveći pobednik je "Nomadland", najbolji film van engleskog govornog…\nNeophodna reforma nemačkog prikupljanja statistike\nSamo da se sprovede sa reci na dela…


Obradović: Od 4. maja sa gradjanima svakodnevno poslanici, odbornici i lideri opozicije\nBeta 23. aprila 2019. 16:00\nLider Srpskog pokreta Dveri i jedan od osnivača Saveza za Srbiju Boško Obradović najavio je danas da će 4. maja Beogradu dobiti „slobodnu zonu“ u kojoj će svakodnevno sa gradjanima razgovarati narodni poslanici, odbornici iz cele Srbije i lideri opozicije.\n„Od subote 4. maja ćemo imati slobodnu zonu u Beogradu u kojoj će se svakodnevno protestovati i to je nova razvojna faza protesta ‘Svi kao jedan – Jedan od pet miliona’ „, rekao je Obradović na konferenciji za novinare u Skupštini Srbije.\nSlobodna zona biće ispred jedne od državnih institucija, rekao je Obradović ne precizirajući koje i naveo da će na tu lokaciju biti preseljen i „otvoreni parlament“.\n„Nikakva posebna sednica u ovom trenutku ne postoji, niko ne zna kada će biti, ni o čemu će Aleksandar Vučić u Berlinu 29. aprila da pregovara, niko ga nije ni ovlastio da pregovara o bilo čemu. U parlamentu nije usvojena ni pregovaračka platforma i u tom smislu ne vidim ni o čemu mi možemo ovde da razgovaramo“, rekao je Obradović.\nOn je rekao i da je cilj vlasti oduvek bio da Dveri nestanu ali da one i dalje postoje i da nastavljaju sa svojim radom i aktivnostima.\nObradović je rekao da su Dveri jedinstvene i da su važan faktor unutar Savez za Srbiju i da samo ujedinjena opozicija bez obzira na ideološke razlike može uspeti protiv sadašnje vlasti.\nDa li se misli na VOĐE, kada se kaže LIDERI?


Sveske za javno pravo, broj 31\nOvdje možete preuzeti broj 31 časopisa Sveske za javno pravo\nU Srbiji će prije štampanja ovog broja biti okončana javna rasprava o ustavnim amandmanima. Analize amandmanskog teksta iz ovog broja pokazuju kako međunarodno pravo ulazi u prostor nacionalnog zakonodavstva i privodi ga jednom standardu koji spaja regionalnost i univerzalnost. Sama činjenica da su ustavne izmjene inspirirane procesom evropskih integracija, a da su konkretna rješenja formulirana prema zahtjevima evropskih standarda, dokazuje da internacionalno pravo prodire u ekskluzivno nacionalnu nadležnost, naime u ustavotvorstvo. U toj proceduri dolazi do svojevrsne (međunarodno)pravne intervencije kojom se “civilizira” nacionalni ustav.\nU Srbiji se iz diskusija koje prate procedure amandmanskih promjena vidi da spajanje prava i politike imcivilizirajuću snagu i to u mjeri u kojoj se internacionalni standardi o organizaciji pravosudne vlasti inkorporiraju u nacionalni ustav. Ovim se supstanciji “političkog”, koja predstavlja sposobnost demokratski legitimirane moći da se odlučuje i uobličava, postavljaju okviri. Izvršna vlast ih se mora pridržavati. Kada kažem “mora”, ne mislim na faktičku zapovijest iza koje stoji prisila, nego na normativno projektovane vrijednosti koje su naučene u konkretnoj političkoj kulturi. Svaki novi udar na ustavni sistem (dobar primjer je BiH) koji se oslanja na velikodržavne i nacionalistički moćnije elite pokazuje da to nije samorazumljivo. Civilizirajući element (međunarodni standard) zahtjeva da se nacionalna vlast potčini pravilima koja su utvrđena na internacionalnoj razini. Jer, nosioce monopola nacionalne vlasti, kada ona hoće drukčije, sankcioniraju internacionalne i transnacionalne institucije.\nNaravno da izvršna vlast, ne samo u Srbiji, pokušava prevariti, tako što prikriva stvarni značaj internacionalnih standarda, falsificira dokumenta internacionalnih tijela ili tako što inkorporira rješenja koja u ustavnom pravu prepariraju pozicije za dugoročnu kontrolu pravosuđa. Ovdje se npr. predlagač amandmana rukovidio idejom da Venecijanska komisija formulira evropske standarde i onda je selektivno koristio preporuke koje su opravdavale amandmanska rješenja. U BiH npr. zakonodavna i izvršna vlast, zajedno, već godinama izigravaju obavezu da usklade ustavna rješenja sa standardima ljudskih prava. Pravosuđe se decenijama samo punktualno reformira bez izgleda na obuhvatnu samorefleksiju koja će za rezultat imati reformu cijelog sistema. I ovdje izvršna vlast vara tako što u saradnji sa zakonodavstvom održava status quo. Sve to u državi koja ustavni provizorij održava na bazi internacionalno ugovorenog ustava, ustava čije se ugovaranje može opravdati samo stanjem nužde.\nNo, čini se da ne postoje modeli blagostanja koji bi funkcionirali nezavisno od internacionalnih odnosa. “Internacionalni standard” kao model pravnog uobličavanja nacionalne političke vladavine donosi civiliziranje nacionalne vlasti. Drugim riječima, vlast koju je narod izabrao mora se pridržavati internacionalno prihvaćenih pravnih standarda. Pravnicima, iznad svega sudijama, posebno ustavnih sudova, pripada najvažnija uloga: oni u cijeloj regiji imaju obavezu da pažljivo prate ustavne promjene i da daju impulse koji će podizati nivo prave državnosti. U toj se prosvjetiteljskoj ulozi nalaze razlozi i za konflikt sa izvršnom vlašću. Bez njega se ne može proći kroz zahtjev da se ustavni sistemi uobliče prema evropskim standardima nezavisnog pravosuđa i pravne države. Centar za javno pravo će, kako ovim brojem tako i ubuduće, insistirati na uobličavanju javnog prava prema standardima koje važe kao dio evropske ustavne kulture. Posebno ako ih demokratski legitimirane nacionalne vlasti zaobilaze.


- Zbog neophodnih radova u toplani „Voždovac”, u utorak, 24. septembra biće prekinuta isporuka toplotne energije za pripremu potrošne tople vode potrošačima na ovom grejnom području - saopštili su iz JKP „Beogradske elektrane”.\nIsporuka toplotne energije biće prekinuta od 8 do 17 časova.\nDanas bez grejanja centar grada, sutra HLADNI RADIJATORI NA MILJAKOVCU\nPoslednji autobus iz Pančeva ka Beogradu krenuće u 11.00\n"Beogradske elektrane" PREKINULE GREJANJE u 10.30\nViše od dva meseca od završetka lokalnih izbora većina opština u Beogradu dobila je rukovodsta. Na nove izazove i zadatke odgovaraće za sada šest predsednika opština koji će se prvi put naći na toj funkciji, dok je njih sedam reizabrano. Opštinski čelnike trebalo bi narednih dana da dobiju i Zemun, Surčin, Vračar i Novi Beograd.


Panter: Navijači su neverovatni, ostao sam bez reči - SPORTSKI ŽURNAL\nPanter je istakao da ima dobra iskustva u radu sa srpskim trenerima i da je pobeđivao radeći sa njima\nPrva utakmica pred našim navijačima protiv Efesa bila je neverovatno iskustvo. Ostao sam bez reči, nadam se da će tako biti tokom sezone, rekao je novi košarkaš Partizana Kevin Panter.\n"Imali smo dobre pripreme. Pokušavamo da napravimo najbolju moguću hemiju u timu. Moramo i da popravimo neke stvari, a za to služe upravo pripreme. Na pripremama smo igrali sa evroligaškim timovima, sa kojima nećemo igrati tokom sezone. Ovo su nam bili najteži protiici i dobro je da vidimo gde smo u odnosu na njih", rekao je Panter za klupsku televiziju.\nPanter je istakao da ima dobra iskustva u radu sa srpskim trenerima i da je pobeđivao radeći sa njima.\n"Sa Đorđevićem sam osvojio Fiba Ligu šampiona, sa Šakotom Fiba Ligu šampiona i kup, očekujem da nastavim da pobeđujem i sa Obradovićem", zaključio je Panter.


Politika\t07.10.2018 13:20\nZakon o privremenom uređivanju načina isplate penzija prestao je da važi pre tri dana, a osnov za isplatu prinadležnosti za oktobar 2018. godine činiće penzija isplaćena u oktobru 2014. godine, plus usklađivanje s važećim propisima. Za one koji penziju nisu primali u oktobru 2014, kada je umanjena 22 i 25 odsto, već posle toga, osnov za isplatu prinadležnosti u novembru 2018. godine i njeno dalje usklađivanje činiće prva pripadajuća penzija usklađena prema važećim propisima.\nBuduća uvećanja uz penziju i isplate jednokratne pomoći, koju predviđa novi penzijski zakon, osnov su za dalje unapređenje socijalnog položaja ugroženijih penzionera, a očuvanje adekvatnog nivoa penzija jedan je od osnovnih ciljeva penzijskog sistema, stoji u tekstu novousvojenog zakona.\nZa sprovođenje ovog zakona sredstva su obezbeđena finansijskim planom PIO fonda i to za ovu godinu u iznosu od oko 615,5 milijardi dinara, odnosno 638,7 za 2019. godinu.\nNa pitanje šta zapravo čeka penzionere od naredne godine, s obzirom na to da primanja neće pratiti rast inflacije i BDP-a, Milan Nenadić, predsednik Saveza penzionera Vojvodine i potpredsednik Saveza penzionera Srbije, tvrdi da penzioneri nemaju razloga za brigu jer penzijski sistem neće biti narušen, a 1,7 miliona najstarijih u Srbiji, primaće penzije koje su po zakonu zaradili.\n– Novi predlog usklađivanja penzija, koji će zavisti od budžetskih prilika, znači veće penzije od onih koje bi primali da su penzije nastavile da prate rast inflacija, kako je to bilo do sada – kaže on.\nNa konstataciju da penzionerima nije pravo ni to što oktobarsko usklađivanje nije linearno, on objašnjava, da će se o procentu uvećanja penzija za narednu godinu razgovarati kada ne dnevni red dođe rasprava o budžetu, znači u novembru i decembru.\n– Očekujemo da će povećanje od nove godine biti u jedinstvenom procentu za sve penzionere, a dobro je i što je novim zakonom o PIO, vlada predvidela i posebna povećanja za penzionere s primanjima do 34.000 dinara, a takvih je skoro milion – kaže Nenadić.\n– Naime, članom 207 ovog zakona predviđa se da se u uslovima postojanja fiskalnog prostora korisnicima starosne, prevremene starosne, invalidske i porodične penzije mogu dodatno povećati primanja. Isplata tog novčanog iznosa i uvećanje koje će ići uz penziju zavisiće od ekonomskih kretanja i finansijskog stanja u budžetu. S tim, što sredstva za ove namene ne mogu biti viša od 0,3 odsto BDP na godišnjem nivou – ističe naš sagovornik.\nNa ovaj način će se izaći u susret najsiromašnijima, a pri tome će se taj novac obezbeđivati iz republičkog budžeta i prebacivati PIO fondu, dakle, ni na taj način neće biti narušena stabilnost penzijskog sistema – kaže Nenadić.\nOno na čemu bi u narednom periodu vlada posebno trebalo da poradi jeste kako da vrati 700 do 800 miliona evra duga na ime umanjenih penzija u protekle četiri godine, a da se pri tome izbegnu dugi sudski procesi kako kod domaćih tako i kod stranih sudova.\nOn kaže da vlada u dogledno vreme treba da izađe s konkretnim predlogom kako da se u periodu od pet-šest godina vrati ovaj novac s pristojnom kamatom svima kojima je penzijama bila umanjena. Taj novac mora jednom da se vrati jer je već mnogo penzionera podnelo žalbu za obeštećenje, a ukoliko država ne bi našla način da te pare vrati, moglo bi da joj se vrati kao bumerang.


UPIS – Key IT\nUPIS\talphamedia\t2017-10-29T23:05:54+00:00\nPreuzmite reference – Upis\nPrvo srpsko ERP rešenje koje u sebi objedinjuje sve poslovne procese u preduzeću. Namenjeno je pre svega trgovačkim preduzećima (veleprodaje, maloprodaje, distribucije), proizvodnim preduzećima, poljoprivrednoj proizvodnji (uzgoj i otkup poljoprivrednih proizvoda), uslužnim preduzećima, inženjering preduzećima, komunalnim preduzećima..\nOn je dakle softverska podrška automatizovanom poslovnom informacionom sistemu i prati predmete, sredstva rada, kadrove, finansije, partnere i ostala poslovna dobra kroz njihov životni vek. Namenjen je firmama sa najmanje 10 imenovanih licenci i mogućnošću neograničenog proširenja.\nUPIS.Net je prvi proizvod, poznat po nazivu “Prvi srpski ERP”, koji je obnovljen i obogaćen mnogim funkcionalnostima.\nPodržan je menijem, u obliku stabla po konceptu radne površine, a podešen je za više različitih uloga, od kojih je svaka prilagođena radu pojedine poslovne oblasti, kao što su nabavka, prodaja, proizvodnja, održavanje, kadrovi, zarade, knjigovostvo … Prilagođava se informacionim zahtevima korisnika parametraskim, a po potrebi i programskim podešavanjem.\nUPIS.Net je ERP koji ima mogućnost integracije sa aplikacijama za mobilno i WEB poslovanje, upravljanje nestrukturnim dokumentima i alatom poslovne inteligencije.\nZasnovano na UPIS.Netu, ovo rešenje nudi sve funkcionalnosti potrebne prosečnom srednjem trgovačkom, proizvodnom ili uslužnom preduzeću.\nOvo je delimično parametrizovano rešenje koje se može dorađivati. Brzo se uvodi i podržava rad od 6 do 29 konkurentnih korisnika\nOn je softverska podrška automatizovanom poslovnom informacionom sistemu i prati predmete, sredstva rada, kadrove, finansije, partnere i ostala poslovna dobra kroz njihov životni vek.\nNamenjen je firmama od 6 do 15 konkurentskih licenci sa mogućnošću proširenja do 24 licence.\nZasnovano na UPIS.Netu, ovo rešenje nudi sve funkcionalnosti potrebne prosečnom malom trgovačkom proizvodnom ili uslužnom preduzeću veličine 1-9 zaposlenih.\nPrilagođava se isključivo pomoću parametrizacije i nudi obilje funkcionalnosti po eoma povoljnoj ceni, a uvodi se za veoma kratko vreme.\nProširiv je do maksimalno 9 licenci, a u slučaju rasta firme, nasleđuje ga UPIS.Partner koji podržava postojeći poslovni model i dostignute funkcionalnosti.\nPaket se isporučuje sa poslovnim softverom, preddefinisanim poslovnim modelom, obukom, uvođenjem i podrškom.\nPuna funkcionalnost glavne kase obezbeđuje vođenje zaliha u realnom vremenu i razmenu podataka sa familijom UPIS ERPova, pri čemu se stanja vode i kada je kasa otkačena od odgovarajućeg UPISa.\nPodržano je više fiskalnih štampača i rad sa pojedinačnim prodavnicama i mega marketima.\nUgrađena je i podrška za elektronsku vagu sa očitavanjem izmerene mase i štampom u obliku barkod nalepnica.\nUPIS.Kasa podržava smenski rad sa mogućnošću definisanja kasira, prenosom gotovine u kasu i evidencijom fiskalnog dnevnog izveštavanja.\nPoseduje više načina pretraživanja artikala, prepoznavanje serija i bar kod čitače.\nIma mogućnost izrade predračuna i računa za pravna lica i praćenje raznih vrsta sredstava plaćanja, a podržava i više načina pakovanja artikala.\nPraćenje prodaje za potrebe fiskalnog sistema, potpuno je automatizovan i prati fiskalne isečke, račune, NI obrasce i sravnjuje obračunati porez po računima i tarifama.\nUPIS za potrebe maloprodajnih objekata radi nivelacije i štampa nalepnice za nove artikle i artikle sa promenjenim cenama sa barkodom.\nZa fazu obilaska terena referenti vrše preuzimanje planova, zaliha i cenovnika iz centralne baze i kreću na put po isplaniranim rutama posećujući kupce po zadatom redosledu.\nPrilikom boravka kod kupaca primaju porudžbine za robu, koje odmah unose u mobilne uređaje i prenose putem veba preko GPRS mreže u centralu.\nZa vreme trajanja posete referent je obavestio kupca, na osnovnu raspoloživih podataka na uređaju, o raspoloživosti pojedninih roba, stanju isporuka, dospelim obavezama i drugim informacijama koje su interesantne kupcu.\nUPIS.Mob – Mobilno poslovanje\nMobilno poslovanje obuhvata poslove mobilnog poručivanja, unapređenja prodaje i skladišne manipulacije.\nOvaj softverski proizvod omogućava terenskim referentima da brzo i tačno poruče robu, još za vreme boravka kod kupca. Prilikom poručivanja referent raspolaže svim potrebnim informacijama za uspešno obavljanje posla.\nProces poručivanja podeljen je u više faza:\nPriprema i plan obilazaka terena koji se rade na UPIS.Partneru ili UPIS.Netu\nRad na terenu i razmena podataka sa centralnom bazom.\nIzdavanje naloga analize posla (odvijaju se na jednom od pomenutih UPIS ERPova).\nU okviru faze priprema i plana, koju rade rukovodioci u komercijali, vrši se regionalno grupisanje kupaca, definišu rute obilazaka, pridružuju terenski referenti kupcima i prave dnevni/mesečni planovi obilazaka kupaca.\nAlati poslovne inteligencije – API, obuhvataju aplikacije i tehnologije za sakupljanje, čuvanje, analiziranje, deljenje, pristup i iskazivanje podataka u cilju donošenja optimalnih odluka. Drugim rečima, oni podatke, putem analiza, pretvaraju u informacije koje nam omogućavaju iznalaženje pravog načina delovanja.\nUPIS ERP sadrži preko 3000 izveštaja koji služe kao pomoć zaposlenima prilikom donošenja odluka u vezi poslovanja.\nIpak, ti izveštaji često nisu zgodni za rukovodioce, jer rukovodioci ne žele da se udubljuju u detalje poslovanja već im trebaju sažeti, lepi i tačni izveštaji koji mogu da im pomognu da za kratko vreme donesu najbolje poslovne odluke.\nOvo je alat koji kupcu stavlja na raspolaganje zalihe, cene, statuse, isporuke i dospele obaveze. Drugim rečima, on omogućava kupcima da:\ndobijaju potvrde o prispeću\nrazmenjuju dokumenta i ostvare uvid o trenutnom stanju isporuka\nimaju uvid u strukturu prometa itd.\nInternet izveštavanje omogućava prikaz svih izveštaja iz UPISa putem Internet prezentacije.\nIntegracija UPIS.Neta i UPIS.Partnera sa LOBO sistemom za upravljanje dokumenatcijom čini da ovi sistemi rade kao jedan. Integracija UPIS.Neta i UPIS.Partnera sa sistemom za upravljanje dokumentacijom omogućava da svi struktuirani dokumenti iz UPIS.Neta i UPIS.Partnera (prijemnice, porudžbenice, otpremnice…) budu automatski arhivirani u elektronskom obliku.\nOstali nestruktuirani dokumenti arhiviraju se direktno iz LOBO DMSa, a potom se kompletna arhiva može pretraživati po unapred definisanim ili ad hoc kriterijumima.


Pritisak nakupaca na voćare iz centralne Srbije\nVoćari iz Merošine, koji uzgajaju čuvenu „oblačinsku” višnju, zapretili su da će obustaviti berbu. Sa otkupnom cenom, koja je za samo nekoliko dana sa 50 dinara po kilogramu pala na 30, tvrde da nemaju interesa za dalju proizvodnju ovog voća. Profesor dr Zoran Keserović, jedan od najvećih domaćih stručnjaka za voćarstvo kaže da je ponuđena cena za proizvođače u centralnoj Srbiji neprihvatljiva. – Ponavlja se prošlogodišnja situacija. Tada je u Vojvodini višnja plaćana 50 do 55 evrocenti. Dok su proizvođači iz Merošine, Prokuplja i Vranja, takođe zbog niske cene, obustavljali berbu. Apelujem i da se u tom delu Srbije više radi na kvalitetu ovog voća jer je prošle godine bilo problema – ističe Keserović.\nPlan da naštete Srbiji vratio im se kao bumerang- TAKSE DOVELE DO POVEĆANjA POTROŠAČKIH CENA NA KOSOVU\nTakse na uvoz iz Srbije i BiH dovele su do povećanja potrošačkih cena na Kosovu, poručila je Stefani Ebl, iz misije Međunarodnog monetarnog fonda (MMF) koja je završila posetu Prištini, objavio je danas portal Kossev. Po oceni misije MMF-a, velika povećanja plata i zaposlenosti u javnom sektoru na Kosovu u kombinaciji sa eventualnim socijalnim beneficijama, dovelo bi do značajnih fiskalnih troškova, što predstavlja pretnju za dalji razvoj privatnog sektora. Misija MMF-a bila je u poseti Prištini od 12. do 18. juna sa ciljem razgovora o ekonomskim kretanjima i ekonomskoj perspektivi Kosova. Ebl je izjavila da je ključan izazov za kosovsku ekonomiju postizanje rasta na osnovu izvoza i jačanja privatnog sektora. „Takse na uvoz iz Srbije i Bosne i Hercegovine dovele su do povećanja\n19.05.2019 u 10:48\nMinistar finansija Siniša Mali izjavio je danas da nema razloga da građani strahuju od povećanja cene električne energije i da je tokom sastanka sa delegacijom MMF-a koja je u poseti Srbiji jasno stavljeno do znanja da tome nema potrebe da se razgovara. „To jeste bila tema, ali jasno smo stavili do znanja da o tome ne razgovaramo, niti ima potrebe, tako da je MMF to prihvatio i to će biti saopšteno u utorak na konferenciji za novinare”, rekao je Mali gostujući na TV Prva. On je rekao da je MMF potvrdio da je Srbija na stabilnom putu razvoja, rasta i da su sprovedene više nego uspešne reforme. „Najteže mere su iza nas, pred nama je da vidimo kako još da rastemo”, rekao je Mali. On je rekao da se sva ulaganja u putnu i železničku infrastrukturu mere milijardama i da je to važno\nPovrće i do 30 odsto skuplje nego prošle godine\nVećina vrsta povrća, u odnosu na isti period prošle godine, skuplja je od 20 do 30 odsto dok su cene nekih poljoprivrednih proizvoda i udvostručene, pokazuje istraživanje „Potrošača”. Među rekorderima su krompir koji je pre tačno godinu dana koštao 35 dinara, a sada ga na Kvantaškoj pijaci u Beogradu prodaju za 60 dinara po kilogramu, kao i krastavac koji je tada bio 110, a sada košta 160 dinara. Verovatno je najveće iznenađenje praziluk koji je prošle godine mogao da se pazari za 55 dinara dok mu je trenutna cena čak 160 dinara. Interesantno je da su cene mladog povrća koje je u ovo doba godine najtraženije (luk, zelena salata, rotkvice) gotovo jednake kao početkom proleća 2018. Na ove veleprodajne cene treba dodati još najmanje 20 do 30 odsto, koliko je povrće skuplje na pijacama i u\nTurbulencije na tržištu žitarica\nTreću nedelju zaredom nastavlja se pad cena primarnih poljoprivrednih proizvoda pre svega pšenice, kukuruza i soje. Cena kukuruza smanjena je na 15 dinara po kilogramu bez PDV-a, a ni stanje na tržištu pšenice nije bilo ništa bolje. Protekle nedelje ovom žitaricom se nije ni trgovalo na berzi – ponude hlebnog zrna po 22 dinara za kilogram nije pronalazila kupce, objavila je Produktna berza. Pre samo nešto više od mesec dana žito je dostiglo svoj cenovni četvorogodišnji maksimum.\n22.02.2019 u 12:06\nCene benzina u Srbiji su tokom januara ove godine bile u blagom padu sa 144 dinara na prosečnih 142,5 dinara po litri, a u februaru stagniraju, dok je prosečna maloprodajna cena dizela povećana za nešto više od jednog dinara, pokazuju podaci Udruženja naftnih kompanija Srbije (UNKS). Slične promene kao u Srbiji zabeležene su i u zemljama u okruženju, pokazuje redovna nedeljna analiza cena goriva UNKS-a. U našoj zemlji su cene dizela i TNG autogasa i dalje među najvećim u regionu, pre svega zbog visokih državnih dažbina, dok je prosečna maloprodajna cena benzina na nivou regionalnog proseka, navode iz tog Udruženja. Uporedna analiza cene benzina (BMB 95) u regionu pokazuje da se Srbija na listi od 11 zemalja nalazi na sedmom mestu sa cenom od 1,206 evra za litar, dok najskuplji\nSkuplja telad zbog izvoza u Tursku\nSubotica – Početak izvoza junećeg mesa iz Srbije u Tursku već je napravio blagu pometnju u stajama i računicama gazda na severu Bačke. Na ovom terenu, i u čitavom Potisju, podaci Regionalne privredne komore pokazuju da je cena kilograma žive vage junećeg mesa skočila za osam do devet odsto u odnosu na prethodni period. Međutim, stručnjaci su oprezni u procenama i kažu da još nije jasno da li je do toga došlo zbog ugovorenog izvoza u Tursku ili zbog toga što nije ispunjena izvozna kvota u zemlje EU. Takođe, na cene utiče i doba godine, zimi uvek raste cena mesu zbog većih troškova proizvodnje tovnih goveda. Nije bez uticaja ni zabrana izvoza na Kosovo. Za odgajivače kao da nema dileme, cene su skočile nakon potpisivanja ugovora sa Turskom o izvozu junećeg mesa. „Cena teleta je sada


Agencija Beta zahteva da se otkriju i kazne oni koji prete Draganu Janjiću | Autonomija\n"Podstiče se atmosfera u kojoj je verbalno ili fizičko nasilje dozvoljeno nad svakim ko drugačije misli"\nNovinska agencija Beta najoštrije je osudila napade i pretnje na društvenim mrežama upućene glavnom i odgovornom uredniku agencije Draganu Janjiću.\n„Pozivamo nadležne državne institucije da otkriju i kazne sve koji su putem društvenih mreža upućivali pretnje Draganu Janjiću i objavljivanjem njegove kućne adrese ugrozili njegovu i bezbednost njegove porodice„, navodi se u saopštenju kolegijuma agencije Beta.\nU saopštenju se ukazuje da su napadi na Janjića, koji su usledili nakon što je objavio lično mišljenje na tviteru, „pretnja slobodi govora“ i da se time kreira i podstiče atmosfera u kojoj je verbalno ili fizičko nasilje dozvoljeno nad svakim ko drugačije misli.\nPretnje su usledile nakon što je predsednik Srbije Aleksandar Vučić na konferenciji za novinare, sazvanoj posle ubistva Ivanovića, kritikovao mišljenje glavnog i odgovornog urednika Bete Dragana Janjića koji je na društvenim mrežama ocenio da ubistvo predsednika Građanske inicijative SDP Olivera Ivanovića ima političku pozadinu.\nNapade na Janjića osudili su Nezavisno udruženje novinara Srbije (NUNS), Nezavisno društvo novinara Vojvodine (NDNV), Demokratska stranka, Pokret „Dosta je bilo“, Pokret „Ne da(vi)mo Beograd“ kao i koalicija Pokreta slobodnih građana, Narodne stranke, Levice Srbije, Pokreta za preokret i kandidata za gradonačelnika Dragana Đilasa.


Turizam u Beogradu za vreme pandemije korona virusa - TOB\nBeograd je jedna od najposećenijih turističkih destinacija u regionu zbog velikog broja mogućnosti koje pruža. Turisti se odlučuju za posetu glavnom gradu Srbije zbog toga što nudi veliki izbor za obilaske kulturno-istorijskih spomenika, kvalitetnu kuhinju, gostoljubive domaćine i odličan noćni život.\nMeđutim, situacija sa pandemijom korona virusa je ostvarila drastične promene u sferi turizma u čitavom svetu, pa i Srbiji. Zabrana kretanja i prelaska granica, kao i okupljanja većeg broja ljudi, a na kraju krajeva – i samog rada objekata, uticali su na ugostiteljstvo i turizam u ogromnoj meri. Od marta 2020. godine većina ljudi živi u konstantnom oprezu od zaraze i trudi se da poštuje mere koje nalažu državni organi radi sprečavanja širenja pandemije.\nSituacija se menja iz meseca u mesec, ali sve veći broj vakcinisanih sugrađana daje naznake da bi mogla da se poboljša do kraja 2021. godine i da će turizam glavnog grada ponovo procvetati.\nU nastavku teksta saznajte kako je pandemija korona virusa uticala na turizam u Beogradu.\nBriga o zdravlju ljudi je ispred svega\nPandemija korona virusa značajno je uticala na skoro sve privredne grane u svetu, pa je takva situacija i u našem glavnom gradu. Smatra se da su turizam i ugostiteljstvo pretrpeli najviše štete usled širenja pandemije.\nU skladu sa merama Vlade Republike Srbije, turistima je bio zabranjen prelazak granice i ulazak u našu zemlju, pa je tako opao i broj posetilaca naše zemlje.\nMeđutim, ono što se izdvaja kao važno u situacijama poput ove, ipak je zdravlje ljudi i ono se bezuslovno stavlja na prvo mesto. U tom pogledu je bitno funckionisanje zdravstvenog sistema, kao i to da apoteke budu kvalitetno opremljene i da rade punim kapacitetom.\nCelodnevan rad apoteka je poprilično bitan u vanrednim zdravstvenim situacijama, a online kupovina proizvoda ljudima pomaže da održe distancu i da se po potrebi izoluju od drugih. Kada govorimo o snabdevenim i dežurnim apotekama, lako ih možete pronaći širom Srbije, kao i u prestonici.\nOve činjenice bude poverenje i kod posetilaca Beograda iz drugih krajeva Srbije, ali su značajne i turistima koji su usled popuštanja određenih zdravstvenih mera doputovali u Beograd. Dobro je znati da je glavni grad Srbije opremljen apotekama koje nude veliki izbor proizvoda poput zaštitnih maski, rukavica i lekova.\nPandemija korona virusa je značajno smanjila broj turista u Beogradu\nUvideli smo da je zatvaranjem državnih granica i zabranom kretanja u skladu sa merama Vlade Republike Srbije došlo do zabrane prelaska granice u oba smera, pa je došlo i do drastičnog smanjenja broja turista u Srbiji.\nPrema podacima Turističke organizacije Srbije, tokom 2020. godine je došlo do pada broja inostranih turista od čak 73%. Prema podacima iz istog izvora, navodi se i da je 50:50 kada se radi o razmeri u odnosu brojeva stranih i domaćih turista u našoj zemlji.\nNajveći udar u ovom pogledu je pretrpeo Beograd u koji je pre pandemije dolazilo najviše stranih turista. Procenjuje se da u Beograd dolazi 50% stranih turista koji poseti Srbiju. Sa druge strane, planinski turizam u Srbiji je procvetao zbog toga što sve veći broj ljudi iz velikih gradova ide na odmore u prirodu.Tako se i Beograđani sve češće odlučuju za posetu nekoj od destinacija u blizini Beograda, kako bi sebi priuštili odmor u prirodi daleko od gradske gužve.\nTuristima je u Beogradu omogućeno zaista puno raznolikog sadržaja, ali veći deo toga uključuje i okupljanje velikog broja ljudi, što predstavlja rizik u trenutnoj situaciji. Glavni grad Srbije je sam po sebi poprilično veliki, a gužve se neminovno stvaraju, te postoji i veći rizik za širenje pandemije.\nEkonomske posledice na turizam i ugostiteljstvo\nSve grane turizma su pretrpele veliku štetu, računajući turističke organizacije, hotele, agencije za iznajmljivanje stanova, auto prevoznike. Pored turizma, ugostiteljstvo je takođe ostvarilo negativne efekte, a još se ne zna kakve će tačno posledice imati pandemija po ugostiteljske objekte koji ne rade u punom kapacitetu.\nPodatak koji jasno pokazuje uticaj korona virusa na turizam je i smanjivanje broja zaposlenih u turističkim agencijama u Srbiji. Prema izveštaju Centralnog registra obaveznog socijalnog osiguranja, broj zaposlenih u turističkim agencijama je pao sa 4.525 u martu 2020. godine na 2.987 u februaru 2021. godine.\nUgostiteljstvo je usko povezano sa turizmom, pa su se tako slične posledice pandemije korona virusa odrazile i na ovu granu privrede. Uvideli smo da je manje stranih turista u Beogradu, pa je i to uticalo na obim rada prestižnih ugostiteljskih objekata u Beogradu, kao i onih sa manjim brojemposetilaca.\nSmatra se da su kafići i restorani pretrpeli najveću štetu usled mera nastalih zbog posledica širenja virusa, te je usled toga došlo do smanjenja plata i otpuštanja radnika u ugostiteljstvu.\nZdravstvene mere ukazuju na broj ljudi koji može boraviti u ugostiteljskim objektima, na distancu koja se mora držati, kao i na obavezno nošenje maski od strane zaposlenih, uz preporuku i gostima za slično ponašanje.\nSve to drastično smanjuje ugođaj gostima, pa mnogi izbegavaju posetu kafićima i restoranima. Sa druge strane, veliki je i broj onih koji se pridržavaju socijalne distance i ne zadržavaju se na mestima sa velikim brojem ljudi. Sve to drastično utiče na rad ugostiteljsko-turističkih objekata koji već više od godinu dana ne rade punim kapacitetom, već u skladu sa dozvoljenim propisima.\nPandemija korona virusa ostvarila je nepovoljne rezultate po celu svetsku ekonomiju. Turizam i ugostiteljstvo pretrpeli su velike udarce kao i sve njihove podgrane. Situacija je takva i u Srbiji i njenom glavnom gradu, pa je tako opao i broj stranih turista, što je nepovoljno uticalo na finansijsku situaciju svih onih koji rade u pomenutim sektorima. Sve veći broj vakcinisanih ljudi budi nadu da će do kraja 2021. godine kompletna situacija biti svetlija i da će Beograd ponovo postati turistički centar regiona, a do tada je potrebno paziti na sopstveno, ali i na zdravlje drugih.


ZAKON O ORUŽJU I MUNICIJI: PORODICA, TO JEST ZAKONSKI NASLEDNICI PREMINULOG, OBAVEZNI SU DA ORUżJE POKOJNIKA PRIJAVE POLICIJI, KOJA PREUZIMA ORUżJE DO OKONčANJA OSTAVINSKE RASPRAVE. KADA SE U TOM POSTUPKU DOđE DO ODLUKE KOME ćE ORUżJE PRIPASTI, SVE I DA VEć IMA SVOJE DOZVOLE I ORUżJE, LICE KOJE ORUżJE DOBIJE U NASLEDSTVO MORA DA TRAżI ODOBRENJE ZA NABAVKU ORUżJA\nNaslednici mogu da se nađu u nezgodnoj situaciji kada iza pokojnika u kući ostane oružje, ukoliko ovo pitanje unutar porodice nije pravovremeno rešeno. Ne samo da nasleđivanje oružja nije sasvim jednostavno, već troškovi poreza mogu biti opterećujući za naslednike.\nOružje u kući može imati više uloga, od alata (lovci, službena lica), do trofeja. Međutim, kakvo god bilo, vatreno oružje u domovima privatnih lica strogo je definisano Zakonom o oružju i municiji ("Sl. glasnik RS", br. 9/92, 53/93, 67/93, 48/94, 44/98, 39/2003, 101/2005 - dr. zakon, 85/2005 - dr. zakon, 27/2011 - odluka US i 104/2013 - dr. zakon - dalje: Zakon) sa kojim je (više-manje) upoznat svaki vlasnik, odnosno nosilac dozvole.\nPrema Zakonu, porodica, to jest zakonski naslednici preminulog, obavezni su da oružje pokojnika prijave policiji, koja preuzima oružje do okončanja ostavinske rasprave. Kada se u tom postupku dođe do odluke kome će oružje pripasti, sve i da već ima svoje dozvole i oružje, lice koje oružje dobije u nasledstvo mora da traži odobrenje za nabavku oružja (slično kao kada kupuje novo ili polovno oružje), pa tek po odobrenju može nasleđeno oružje i preuzeti.\nUkoliko naslednik ne uspe da dobije odobrenje (ni nakon žalbe ministru policije), porodica će ostati bez oružja.\nUkoliko nema zainteresovanih članova porodice koji bi oružje nasledili (i čuvali ili koristili), oni mogu prodati oružje, ali samo tako što će svo oružje predati policiji i oglasiti to oružje za prodaju. U praksi, porodica se može dogovoriti sa nekom radnjom koja je ovlašćena za prodaju oružja, da radnja to oružje preuzme u policiji i ponudi u svom prostoru na prodaju uz određeni procenat.\nOve peripetije se delimično mogu izbeći kada je reč o puškama, to jest oružju dugih glatkih cevi (neolučeno oružje), jer ti komadi oružja mogu imati do tri prijavljena korisnika, pa smrt jednog ne mora automatski da znači da će svi ostati bez zajedničkog oružja. Amaterski rečeno - to su lovačke puške koje kao municiju koriste "patrone" sa sačmom i za njih postoje brojni nazivi (puške sačmarice, dvocevke, bokerice, položare, itd, za razliku od pušaka koje koriste zrno/"metak" kao municiju koje spadaju u oružje sa olučenim cevima i poznate su kao "karabini").\nZakonom je propisano da se, kao ni karabini, ne mogu jednostavno naslediti ni revolveri i pištolji. I tu je takođe veoma često problem, ali - finansijske prirode. Naime, čak i ako naslednik oružja jeste načelno zainteresovan za oružje, i sam je možda vlasnik ponekog komada oružja, nije svako spreman da u nasledstvo prihvati tri, pet ili deset komada revolvera i pištolja. Godišnji porez može biti i 100 ili više stotina evra (poreza su oslobođene puške i karabini ako je korisnik član lovačkog ili sportskog društva i sl). Ovo je jedan od razloga zbog koga se danas oružje, naročito ono sa kratkim cevima, može kupiti veoma povoljno (u odnosu na cene od pre koju godinu).\nNa cenu polovnog oružja utiče nekoliko stavki:\nrealna upotrebna vrednost i visina poreza - lakše se prodaju puške i karabini nego pištolji i revolveri jer se više i koriste;\npopularnost samog modela, proizvođača, kalibra, zemlje porekla - puške kalibra 12 imaju prosečno veću cenu od onih u kalibru 20;\nposebne karakteristike oružja kao što su očuvanost, ukrasi, oprema - rezbarija drvenih delova, intarzija, gravure na metalnim delovima, odnosno znaci da li je i koliko oružje korišćeno, kako je održavano, u kojim uslovima je čuvano, koji optički uređaji idu uz oružje (optika), itd.\nZakon o oružju i municiji ("Sl. glasnik RS", br. 9/92, 53/93, 67/93, 48/94, 44/98, 39/2003, 101/2005 - dr. zakon, 85/2005 - dr. zakon, 27/2011 - odluka US i 104/2013 - dr. zakon)\nPrema nameni i posebnim vrstama, u smislu ovog zakona, oružje se deli na:\n1) oružje za ličnu bezbednost, koje čine pištolji i revolveri iz člana 2. stav 2. tačka 1) ovog zakona, kalibra 5,6 mm i većeg kalibra;\n2) lovačko oružje, koje čine lovačke puške raznih kalibara sa olučenim i neolučenim cevima;\n3) sportsko oružje, koje čine puške, pištolji i revolveri velikog kalibra, podešeni za sportske svrhe, malokalibarske puške i malokalibarski pištolji i revolveri kalibra 5,6 mm, sa ivičnim paljenjem i sa olučenim ili neolučenim cevima, vazdušne puške i vazdušni pištolji i revolveri i oružje sa tetivom;\n4) trofejno oružje, koje čine vatreno i hladno oružje, koje se čuva iz ustanaka i oslobodilačkih ratova, ili koje predstavlja lični ili porodični trofej vlasnika;\n5) staro oružje, koje čine puške, revolveri, sablje, mačevi i drugo oružje koje više nije u upotrebi, a ima istorijsku ili umetničku vrednost;\n6) kombinovano oružje, koje čini oružje sa dve ili više olučenih ili neolučenih cevi različitog kalibra.\nPrilikom otuđenja oružja oružni list, odnosno odobrenje za držanje oružja, zajedno sa odobrenjem za nabavljanje oružja, predaje se nadležnom organu u roku od osam dana od dana otuđenja.\nPrilikom zamene oružja iste vrste na koju glasi oružni list lice koje vrši zamenu, u roku od osam dana od izvršene zamene, predaće oružni list nadležnom organu radi izdavanja novog oružnog lista.\nLice koje poseduje oružje, prilikom promene prebivališta obaveštava o tome nadležni organ u mestu novog prebivališta, u roku od osam dana od dana promene prebivališta.\nČlanovi porodice umrlog lica koje je posedovalo oružje, u roku od 30 dana od smrti lica obavestiće o tome nadležni organ.\nLice koje je u posedu oružja umrlog lica dužno je da ga bez odlaganja preda na čuvanje nadležnom organu, do donošenja odluke u skladu sa ovim zakonom.\nIzvor: Vebsajt Penzin, 14.10.2015.


Rolex Sea-Dweller ronilački sat - Horologija, Portal o satovima\nBaselworld 2014 sajam satova nam donosi još jednu novinu koja će obradovati sve ljubitelje Rolex satova. Poznata švajcarska kompanija odlučila je da, nakon nepunih šest godina pauze, u svoju kolekciju vrati model koji je obeležio gotovo celu drugu polovinu dvadesetog veka.\nRolex Sea-Dweller ronilački sat, prvi put predstavljen 1967. godine, bio je namenjen pre svega profesionalnim saturacionim roniocima koji su, kao deo obavezne opreme, prilikom ronjenja na većim dubinama morali da nose pouzdan ronilački instrument koji ih neće izneveriti u kritičnim trenucima dekompresije.\nModel za 2014. godinu sa bezvremenskim dizajnom, vrhunskim kvalitetom i odlično odmerenim dimenzijama predstavlja budući klasik kojem mnogi jednostavno neće moći odoleti. Keramička jednosmerno rotirajuća korona je blago redizajnirana pa sada ima minutnu skalu celom dužinom dok Chromalight iluminacioni premaz svojim plavičastim sjajem garantuje čitljivost u svim uslovima, pod vodom i na suvom.\nRolex je odlučio da kod novog modela zadrži prečnik kućišta od 40mm, koji je aktuelan kod Submariner modela ali je, kako bi osigurao deklarisanu vodootpornost od 1220 metara, morao da ga učini za nijansu debljim.\nRolex kompaniji se tokom godina najviše zameralo na nekvalitetnoj metalnoj narukvici i još lošijoj kopči koja je dolazila sa njihovim satovima ali švajcarski proizvođač je pre neku godinu i na tom polju napravio veliki korak napred napravivši novu narukvicu izuzetno visokog kvaliteta kao i kopču sa Glide Lock sistemom podešavanja.\nOno što je dobro, ne treba menjati je pravilo kojeg se i Rolex drži pa je tako unutar čeličnog kućišta mesto našao COSC sertifikovani Rolex 3135 satni mehanizam koji pruža autonomiju rada od 48 časova.\nRolex Sea-Dweller ronilački sat će se na tržištu prodavati po ceni od gotovo 10,000 švajcarskih franaka što ga donekle svrstava u višu klasu ali gotovo je sigurno da će, uprkos visokoj ceni, put do kupaca veoma brzo naći.


Malinari su blokirali magistralni put ka Crnoj Gori\nNa protestnom skupu u Prijepolju oko 800 malinara iz Priboja, Prijepolja, Arilja i Užica iskazalio je u subotu nezadovoljstvo niskom otkupnom cenom maline, koja se kreće od 50 do 100 dinara po kilogramu.\nNakon što su malinari krenuli putem u koloni, intervenisala je policija i sprečila ih da se dalje kreću. Došlo je i do sukoba sa policijskim snagama u kom je nekoliko demonstranata zadobilo lakše povrede. Policija se povodom ovog incidenta nije oglasila.\nNakon mirnog protesta malinari su blokirali magistralni put koji vodi ka Crnoj Gori. Putnički saobraćaj je usmeren ka alternativnom prvacu kroz grad dok je saobaćaj za teretna vozila obustavljen.\n„Ako sa ovakvom otkupnom cenom, kao i uvođenjem dnevnih cena, počnemo branje malina, mi smo završili sa malinarstvom. Prošla godina je za malinare bila mnogo loša, mnogi su se i zadužili u apotekama, kupujući sredstva za zaštitu, i kad se vrati dug i plate berači, ništa nam neće ostati“, poručio je Sadik Dizdarević, predsednik Udruženja „Limska dolina“.\nOn kaže da je u Prijepolje od maline u poslednjih pet godina došlo više novca, nego što su doprinele sve vlasti koje su od 90-tih godina bile u ovoj opštini .\nPod zasadima malina na području Zlatiborskog okruga je oko 600 hektara zemlje.\nMalinari traže da otkupna cena bude 180 dinara.\nNa protestu su prisutne jake policijske snage. Malinari su, kako saznajemo, najavili da će ostati tu dok ne dobiju odgovor od nadležnog ministarstva.


7. jun 2005.\nGeneral-major Milivoj Mirkov, dosadašanji načelnik Uprave policije, rešenjem ministra unutrašnjih poslova raspoređen je na novu dužnost u Resoru javne bezbednosti MUP Republike Srbije.\n4. jun 2005.\nMinistar odbrane SCG Prvoslav Davinić potpisao je u Parizu sa izraelskom kompanijom „Image set international“ ugovor o zakupu satelita za nadgledanje prostora juga Srbije i granice sa Kosovom i Metohijom, koji iznosi blizu 45 miliona evra. To je kasnije dovelo do tzv. afere „Satelit“, s obzirom na to da je ugovor potpisan bez znanja nadležnih organa u Srbiji, kao i da je njegova cena bila […]\n1. jun 2005.\nTužilaštvo Haškog tribunala je, tokom unakrsnog ispitivanja policijskog generala Obrada Stevanovića na suđenju Slobodanu Miloševiću, prikazalo video-snimak streljanja šestorice zarobljenika iz Srebrenice. Snimak su u TV prenosu suđenja mogli da vide i gledaoci TV B92.\nGeneralni sekretar UN Kofi Anan ocenio je da Kosovo nije u potpunosti ispunilo nijedan od osam standarda demokratskog društva, koje su UN postavile kao uslov za otpočinjanje razgovora o njegovom statusu.\nOdbor za odbranu i bezbednost Skupštine Srbije zaključio je da je tokom akcije „Sablja“ bilo policijske torture i kršenja ljudskih prava i od institucija zatražio da utvrde pojedinačnu odgovornost svih onih, koji su tokom vanrednog stanja kršili propise i zloupotrebljavali službene položaje.\nPredstavnici Uprave carina i kompanije „Britiš Amerikan Tobako“ potpisali su Memorandum o razumevanju, kojim je definisana saradnja u razmeni informacija, koja će se odvijati u okvirima zakonski propisane regulative o zaštiti podataka. Razmena će se obavljati radi identifikacije, prevencije i sprečavanja nelegalne trgovine cigaretama, sive ekonomije, kao i radi zaštite prava intelektualne svojine, koja se odnosi na robne marke cigareta čiji je nosilac prava BAT […]\nPredstavljena je reorganizovana Vojnoobaveštajna agencija, koja je formalno uspostavljena kao agencija sredinom septembra 2004. godine. VOA ima pet elemenata: 1) odeljenje za obaveštajnu delatnost; 2) odeljenje za analizu i procenu koje daje preporuke za državno i vojno rukovodstvo; 3) odeljenje za ljudske resurse, koje bira, školuje i obučava osoblje za potrebe vojnoobaveštajne službe uopšte i VOA; 4) odeljenje za logistiku, koje obezbeđuje finansijske i materijalne […]\nPenzionisani general Vojske Jugoslavije i bivši načelnik Generalštaba Nebojša Pavković otputovao je u Hag, u pratnji ministra za državnu upravu i lokalnu samoupravu Republike Srbije Zorana Lončara. Nebojša Pavković je nakon višenedeljnog skrivanja odlučio da se preda Haškom tribunalu, koji ga tereti za ratne zločine počinjene na Kosovu 1999. godine.\nŠefovi diplomatija EU u Luksemburgu podržali su povoljan zaključak Evropske komisije o spremnosti Srbije i Crne Gore za stupanje u pregovore s EU o sklapanju Sporazuma o stabilizaciji i pridruživanju. Zatražili su da Komisija što pre pripremi početak tih pregovora.\nBivši načelnik Generalštaba VJ Nebojša Pavković, optužen po komandnoj odgovornosti pred Haškim sudom za ratne zločine počinjene na Kosovu 1999. godine, smešten je u pritvor Haškog tribunala u Ševeningenu.\nStrana 5 od 8« Novije«...34567...»Starije »


Brnabić: Srbija je već krenula u implementaciju Vašingtonskog sporazuma - Kosovo Online\n27. Novembar 2020. • 14:28\nBrnabić je podsetila da je otvaranje kancelarije PKS u Jerusalimu dogovoreno Vašingtonskim sporazumom i dodala da Srbija ispunjava ono što je potpisala u tom dokumentu.\n"Stojimo iza sporazuma koje smo potpisali i iza naših potpisa i nastavljamo sa implementacijom Vašingtonskog sporazuma, bez obzira na promenu američke administracije", rekla je Brnabić odgovarajući na pitanje novinara dokle se stiglo sa implementacijom Vašingtonskog sporazuma.\nDodaje da je Srbija u mnogim tačkama sporazuma već krenula u implementaciju, kao što je, navodi Brnabić, administrativni prelaz Merdare.\nIstiče da je o otvaranju kancelarije PKS razgovarala sa američkim ambasadorom u Srbiji Entonijem Godfrijem i navela da se traži odgovarajući datum i pogodan trenutak u ovoj pandemiji kako bi posetila Izrael i otvorila tu kancelariju.\n"Na tome se radi, sve je skoro gotovo, imamo i osobu koja će voditi to predstavništvo, tako da ću ja posetiti Izrael i otvoriti kancelariju, a to je jedna od tačaka u Vašingtonskom sporazumu", navela je Brnabić i dodala da se radi i na svim ostalim tačkama iz sporazuma.\nKaže da je i u stalnom kontaktu sa specijalnim izaslanikom Donalda Trampa za dijalog između Beograda i Prištine Ričardom Grenelom i izrazila nadu da će on ponovo posetiti Srbiju ili i dalje kao izaslanik ili možda privatno.\nNa pitanje novinara šta je sa projektima DFC nakon otvaranja njihove "virtuelne" kancelarije u Beogradu, Brnabić je reagovala da DFC u našoj prestonici nema virtuelnu kancelariju, već da ta kancelarija postoji u zgradi Ambasade SAD i da ima zaposlene.\n"Kancelarija DFC mogla bi da bude virtuelna, jedino ako je i sama Ambasada SAD virtuelna", rekla je Brnabić ironično.\nDodaje da je njen tim u stalnom kontaktu sa predsednikom te kancelarije Džonom Jovanovićem i njegovim timom i da se radi na realizaciji dogovorenih projekata i pomoći Srbiji.\nAna Brnabić Vašingtonski sporazum Izrael PKS Merdare\nDačić: Priština pre Vašingtonskog sporazuma tražila ukidanje Specijalnog suda


NOVI SAD: Velika proslava Dana pobede | Kaleidoskop\nU duhu obeležavanja Dana pobede nad fašizmom, u Novom Sadu će sutra biti održano veliko slavlje na tri lokacije, kojim će Novosađani ujedno proslaviti i titulu Najboljeg velikog evropskog festivala koju je EXIT nedavno osvojio po drugi put u ovoj deceniji!\nMuzički program počeće već u 19.30h, kad će na tradicionalnoj manifestaciji Ritam Evrope! u organizaciji Studentskog kulturnog centra Novi Sad na Trgu slobode nastupiti novosadski sastav Tri kapljice, nakon kojih će na centralnom novosadskom platou u 20.20h na binu izaći njujorški bend The Toasters. Slavlje se nastavlja u 21.40h nastupom popularnog rok sastava iz slobodarske Rijeke, Leta 3, a u 23h na scenu dolaze legende domaće i regionalne muzičke scene, Disciplina kičme.\nŽurka se ne zaustavlja, već će u duhu proslave Exitove titule biti nastavljena u popularnom novosadskom klubu Quarter, gde program počinje već u 22h, kad će nastupiti Dušan Nikolić b2b Runy, a nakon njihovog seta u 23.30h nas očekuje sarajevski tech-house After Affair. Pobednička fešta nastaviće se u 1h uz francuskog tehno barda Zadiga i trajati sve do 5h uz b2b set domaćih tehno heroja Avoida i Klausa.\nTakođe povodom Dana Evrope, 9. i 10. maja će u Studiju M u organizaciji Fondacije Novi Sad 2021 biti održana konferencija na kojoj će biti predstavljene različite prakse u Evropi i regionu o održivosti kulturnih prostora. Ključno pitanje ovog dijaloga jeste kako su kulturni prostori uspeli da prilagode svoju ulogu društvenog i edukativnog subjekta zahtevima za ekonomskom samoodrživošću. Takođe, pitanje je i da li su i na koji način uspeli da zadrže svoju nezavisnu ulogu u odnosu na zvaničnu državnu kulturnu politiku i ideologiju, i time (p)ostanu ključni elemenat razvoja zajednice i društva.\nNa konferenciji "Neutralno" učestvuju menadžeri nekih od najuspešnijih kulturnih prostora iz Nemačke, Austrije, Francuske, Švedske, Italije, Slovenije, Mađarske, Bosne i Hercegovine, Hrvatske i Srbije. Kroz četiri panela i dve radionice učesnici će se upoznati sa različitim pristupima i modelima u upravljanju i održivosti prostora za kulturu. Na konferenciju je pristigao veliki broj prijava iz zemlje i regiona (Rumunija, Mađarska, Crna Gora, Hrvatska), ali i iz Italije, Poljske i Nemačke. Konferencija se realizuje uz podršku EUNIC klastera, Gete instituta, Ambasade Švedske u Beogradu, Austrijskog kulturnog foruma i Francuskog instituta.\nUlaz na programe u okviru Dana pobede je slobodan, dok je za učešće na konferenciji "Neutralno" potrebno da se zainteresovani prijave putem aplikacionog formulara na sajtu Novi Sad 2021.


Lavrov: Dobri odnosi EU i Rusije? U skorije vreme – teško - Sputnjik Srbija\n06:42 28 Novembar 2020\nLavrov: Dobri odnosi EU i Rusije? U skorije vreme – teško\n12:16 14.10.2020 Preuzmite kraći link\nRuski ministar spoljnih poslova Sergej Lavrov izjavio je da je malo verovatno da će u skorije vreme odnosi Rusije i Evropske unije biti dobri. Moskva je, međutim, spremna da ih obnovi na ravnopravnoj osnovi, dodao je on.\n„Teško da će odnosi biti dobri u nekoj bliskoj perspektivi, mada ne našom krivicom. Uvek smo spremni da ih obnovimo, normalizujemo, ozdravimo na bazi ravnopravnosti i uzajamnog poštovanja“, rekao je ruski ministar u intervjuu za ruske radio-stanice „Sputnik“, „Govori Moskva“ i „Komsomoljska pravda“.\nKomentarišući izjavu nemačkog kolege Hajka Masa koji je rekao da Nemačka želi dobre ili „bar razumne“ odnose s Moskvom, Lavrov kaže da sada sve podleže analizi i da se nada da će razum preovladati.\n„Za sada mi to ne vidimo.“\nKada je reč o antiruskim sankcijama EU zbog incidenta oko Alekseja Navaljnog šef ruske diplomatije najavljuje recipročan odgovor.\n„Nemci nemaju nikakvu nameru da dostave bilo kakve činjenice, bez obzira na sve međunarodno-pravne obaveze. Odgovorićemo recipročno – da, to je diplomatska praksa i to je diplomatski odgovor“, rekao je ministar.\nOn je ocenio da politika EU prema Rusiji za sada ne izgleda optimistično.\nPrema njegovim rečima, čitav niz analitičara i politikologa bliskih nemačkoj vladi predlaže da se odustane od strateških planova kada je reč o partnerstvu s Rusijom.\nŠtaviše, oni zastupaju stav da će čak i selektivna saradnja biti moguća onda kada Rusija promeni svoje ponašanje.\n„Kada se u krugovima analitičara pojavljuju takve stvari onda to govori o promeni raspoloženja u vladajućoj eliti. Videćemo kako će se to odraziti u praktičnoj politici ali za sada praktična politika lidera EU, uključujući Nemački i Francusku, na žalost, nije previše optimistična“, rekao je Lavrov.\nOn je dodao da u Parizu ima više želje da se očuvaju odnosi s Moskvom, bar je takav, kako kaže, stav predsednika Emanuela Makrona.


Vučić iz Davosa: "Najvažnije da nastavimo da se borimo" - BIGportal.ba\n25 Maja, 2022 25 Maja, 2022 010\nAleksandar Vučić boravi u Davosu, gde prisustvuje godišnjem sastanku Svetskog ekonomskog foruma, a danas se oglasio i na svom Instagram profilu.\n“Bilo nam je važno da tokom Svetskog ekonomskog foruma čujemo šta svetski i evropski lideri, kao i ekonomski stručnjaci, govore o ekonomskoj budućnosti sveta, kakvi su im planovi, na koji način će igrati tu igru između rasta i spasavanja od inflacije, kao i kojim merama će reagovati u budućnosti”, poručio je predsednik Srbije Aleksandar Vučić.\n“Za nas je najvažnije da sagledamo šta možemo da učinimo za naš narod. Uradićemo sve da budemo jednako dobro pripremljeni, a možda i bolje od mnogih najrazvijenijih zapadnoevropskih zemalja. Najvažnije je da nastavimo da se borimo, da radimo još jače i snažnije, kako bismo obezbedili i plate i penzije i sigurnost. To je naš put u budućnost i naša šansa, a na nama je da, sa mnogo energije i entuzijazma, uđemo u sve procese koji nas očekaju”, zaključio je Vučić.


Obama pozvao Kongres da se izbjegne povećanje poreza\nPredsjednik SAD-a Barack Obama pozvao je Kongres da usvoji skromniji budžetski kompromis kako bi 1. januara bilo izbjegnuto povećanje poreza za građanstvo, prenijeli su u subotu francuski mediji.\nSAD su izložene opasnosti da se u roku od 10 dana slome u onome što se zove "finansijska provalija". Taj izraz obuhvata povećanje poreza za sve i stupanje na snagu budžetskih "rezova" (restrikcija), oba automatski.\nEkonomisti smatraju da bi, ukoliko se to desi, najveća nacionalna privreda na svijetu lako mogla da zapadne u novu recesiju, budući da se sporo oporavlja od prethodne.\n- Niko ne može da ima sve ono što želi i ne radi se o nadmetanju između dvije strane povodom onoga što izgleda dobro i ne izgleda dobro, rekao je Obama, dodavši da postoje realne svjetske posljedice od onoga što se trenutno radi.\nUoči katoličkog Božića, Obama žestoko pregovara s republikanskom opozicijom da bi se to izbjeglo.\nObama, izabran na listi Demokratske stranke, zatražio je od Republikanaca da rade na planu kojim će se, između ostalog, spriječiti rast poreza za srednju klasu. Republikanci žele da zadrže sadašnje poreske olakšice za sve, uključujući najbogatije.